## Uredba o unutarnjem ustrojstvu Ministarstva gospodarstva, rada i poduzetništva

### NN 24/2007 (5.3.2007.), Uredba o unutarnjem ustrojstvu Ministarstva gospodarstva, rada i poduzetništva

# VLADA REPUBLIKE HRVATSKE

**884**

Na temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000, 59/2001 i 199/2003), Vlada
Republike Hrvatske je na sjednici održanoj 28. veljače 2007. godine donijela

## UREDBU

### O UNUTARNJEM USTROJSTVU MINISTARSTVA GOSPODARSTVA, RADA I PODUZETNIŠTVA

I. OPĆE ODREDBE

Članak 1.

Ovom Uredbom utvrđuje se unutarnje ustrojstvo Ministarstva gospodarstva, rada i
poduzetništva (dalje u tekstu: Ministarstvo), nazivi upravnih organizacija u
sastavu Ministarstva i drugih unutarnjih ustrojstvenih jedinica, njihov
djelokrug, način upravljanja, te okvirni broj državnih službenika i namještenika
Ministarstva.

Članak 2.

Unutarnje ustrojstvo, upravljanje kao i potreban broj državnih službenika i
namještenika uređuje se na način da Ministarstvo može obavljati upravne i druge
stručne poslove koji su mu zakonom dani u nadležnost i djelokrug.

II. UNUTARNJE USTROJSTVO I DJELOKRUG

Članak 3.

Za obavljanje poslova iz djelokruga Ministarstva ustrojavaju se sljedeće upravne
organizacije i druge unutarnje ustrojstvene jedinice:
1. Kabinet ministra
2. Tajništvo Ministarstva
3. Uprava za energetiku i rudarstvo
4. Uprava za industriju i privatizaciju
5. Uprava za trgovinu i unutarnje tržište
6. Uprava za međunarodne gospodarske odnose i trgovinsku politiku
7. Uprava za poticanje ulaganja i izvoz
8. Ravnateljstvo za robne zalihe
9. Uprava za rad i tržište rada
10. Uprava za mirovinsko osiguranje
11. Uprava za mala i srednja trgovačka društva i zadruge
12. Uprava za obrt
13. Odjel za unutarnju reviziju
14. Odjel za pripremu i provedbu programa Europske Unije i projekata (European
Union - EU)

1. KABINET MINISTRA

Članak 4.

U Kabinetu ministra obavljaju se administrativni i stručni poslovi za ministra i
državne tajnike, protokolarni poslovi, poslovi u svezi odnosa sa sredstvima
javnog priopćavanja, poslovi u svezi kontakata i komunikacije s Hrvatskim
saborom, Vladom Republike Hrvatske i drugim tijelima državne uprave te pravnim
osobama koje obavljaju javne ovlasti iz djelokruga Ministarstva, poslovi u svezi
sa zaprimanjem i rješavanjem pošte upućene ministru i državnom tajniku, poslovi
u svezi s evidencijom i pohranom povjerljive pošte, kao i drugi stručni i
administrativni poslovi u svezi s realizacijom programa rada i aktivnosti
ministra i državnih tajnika.
Pri kabinetu ministra ustrojava se kao samostalni odjel:
1.1. Odjel za odnose s javnošću i informiranje.

***1.1. Odjel za odnose s javnošću i informiranje***

Članak 5.

U Odjelu za odnose s javnošću i informiranje obavljaju se poslovi komuniciranja
s medijima i prezentacije aktivnosti Ministarstva, kao i informiranje unutar
Ministarstva, te komunikacija i kontakti s Hrvatskim saborom, Vladom Republike
Hrvatske i drugim tijelima državne uprave kao i pravnim osobama koje obavljaju
javne ovlasti iz djelokruga Ministarstva, te poslovi protokola i druge poslove u
okviru svog djelokruga po nalogu ministra.

2. TAJNIŠTVO MINISTARSTVA

Članak 6.

Tajništvo Ministarstva kao posebna ustrojstvena jedinica, obav­lja
administrativne, pravne, upravno-pravne, financijsko-računovodstvene, poslove
nabave roba i usluga za potrebe Ministarstva po postupku propisanom Zakonom o
javnoj nabavi, informatičke poslove, poslove financijskog upravljanja i
kontrole, te druge stručne poslove za potrebe Ministarstva, koji se odnose na
tehničko usklađivanje rada unutarnjih ustrojstvenih jedinica i to: prati i
analizira radne procese u okviru Ministarstva i osigurava učinkovitost u radu,
obavlja poslove izrade nacrta prijedloga zakona, daje mišljenja na pravilnike,
naredbe i druge akte radi provođenja zakona, daje stručna mišljenja i
objašnjenja u svezi s provedbom zakona iz djelokruga rada Ministarstva, obavlja
poslove u svezi svih radnopravnih pitanja službenika i namještenika
Ministarstva, njihovog stručnog osposobljavanja i usavršavanja, te napredovanja
i nagrađivanja, obavlja financijske, računovodstvene, informatičke, opće i
pomoćne tehničke poslove vezane za poslovni objekt, poslove prevođenja, skrbi o
urednom i pravilnom korištenju imovine i sredstava za rad, nadzire i usklađuje
sigurnosne poslove i obavlja druge poslove iz svog djelokruga.
Za obavljanje poslova iz djelokruga Tajništva Ministarstva ustrojavaju se:
2.1. Odjel za financijsko-planske i računovodstvene poslove
2.2. Odjel za pravne poslove
2.3. Odjel za kadrovske i opće poslove
2.4. Odjel za sigurnosno-tehničke i informatičke poslove

***2.1. Odjel za financijsko-planske i računovodstvene poslove***
Članak 7.

Odjel za financijsko-planske i računovodstvene poslove organizira, kontrolira i
prati izvršenje svih financijskih i računovodstvenih poslova sukladno zakonu i
brine o zakonitoj primjeni važećih materijalno-financijskih propisa, izrađuje
planove potrebnih financijskih sredstava za rad svih uprava, priprema zahtjeve i
izvršava plaćanje tekućih i kapitalnih izdataka i transfera putem sustava
Državne riznice, izrađuje preglede i izvješća izvršenih izdataka u odnosu na
plan, obavlja poslove obračuna plaća, naknade zaposlenima i vodi blagajničko
poslovanje, kontira, knjiži i knjigovodstveno prati izvršenje svih primitaka i
izdataka po pozicijama državnog proračuna, priprema i izrađuje periodične
obračune, završni račun i konsolidira financijska izvješća na razini Razdjela,
obavlja poslove nabave roba i usluga za potrebe Ministarstva po postupku
propisanom Zakonom o javnoj nabavi, organizira godišnji popis imovine, obveza i
potraživanja, vodi knjigovodstvo osnovnih sredstava, sitnog inventara i
kancelarijskog materijala, te obalja druge poslove iz svojeg djelokruga.
U sklopu Odjela za financijsko-planske i računovodstvene poslove ustrojavaju se
sljedeći odsjeci:
2.1.1. Odsjek za planiranje i izvršavanje proračuna
2.1.2. Odsjek za financijsko-računovodstvene poslove
2.1.3. Odsjek za javnu nabavu

*2.1.1. Odsjek za planiranje i izvršavanje proračuna*
Članak 8.

Odsjek za planiranje i izvršavanje proračuna organizira i koordinira rad na
izradi planova potrebnih financijskih sredstava za rad svih uprava, sukladno
zakonskim propisima i služeći se metodom racionalnog i namjenskog korištenja
proračunskih sredstava, priprema i kontrolira zahtjeve za izvršavanje tekućih i
kapitalnih izdataka i transfera putem sustava Državne riznice, prati izvršenje
obveza po kapitalnim projektima i usklađuje evidenciju kapitalne imovine sa
stvarnim stanjem, izrađuje preglede i izvješća izvršenih izdataka u odnosu na
plan, sudjeluje na izradi periodičnih obračuna, završnog računa i konsolidiranih
izvješća na nivou Razdjela, te obavlja druge poslove iz svojeg djelokruga.

*2.1.2. Odsjek za financijsko-računovodstvene poslove*
Članak 9.

Odsjek za financijsko-računovodstvene poslove organizira, koordinira i prati
izvršenje svih financijskih i računovodstvenih poslova sukladno zakonskim
propisima, izvršava plaćanja za odobrene tekuće i kapitalne izdatke po
pozicijama Državnog proračuna, obavlja poslove obračuna plaća i naknada
zaposlenima, vodi blagajničko poslovanje, kontira, knjiži i knjigovodstveno
prati izvršenje primitaka i izdataka po pozicijama državnog proračuna, priprema
i izrađuje periodične obračune, završni račun i konsolidira financijska izvješća
na razini Razdjela, organizira godišnji popis imovine, obveza i potraživanja,
vodi knjigovodstvo osnovnih sredstva, sitnog invetara i kancelarijskog
materijala, te obavlja druge poslove iz svog djelokruga.

*2.1.3. Odsjek za javnu nabavu*
Članak 10.

Odsjek za javnu nabavu obavlja poslove nabave roba i usluga za potrebe
Ministarstva po postupku propisanom Zakonom o jav­noj nabavi, vrše poslove
prijema i raspodjele opreme i materijala te vodi materijalne evidencije o
istome, pruža stručnu pomoć povjerenstvima za nabavu, prati odvijanje postupaka
nabave sukladno planu nabave i sredstvima osiguranim planom proračuna u pogledu
zadanih okvira visine i namjene sredstava, priprema i izrađuje ugovore iz
područja nabave te prati izvršavanje istih, vodi evidencije o postupcima nabave
i evidencije zaključenih ugovora, vodi evidenciju osnovnih sredstava, te obavlja
druge poslove koje odredi tajnik ili ministar neposredno.

***2.2. Odjel za pravne poslove***
Članak 11.

Odjel za pravne poslove obavlja upravne i stručne poslove u svezi s izradom i
provedbom zakona i drugih propisa; usklađuje izradu zakona i drugih propisa iz
djelokruga Ministarstva, izrađuje naputke radi provođenja zakona, daje stručna
mišljenja i objašnjenja u svezi s primjenom i provedbom zakona, provodi upravni
postupak i upravni nadzor iz djelokruga Ministarstva, prati i osigurava primjenu
zakona i drugih propisa, ostvaruje suradnju s uredima državne uprave glede
primjene zakona i drugih propisa iz djelokruga Ministarstva, provodi
prvostupanjski upravni postupak, obavlja poslove prevođenja, te druge poslove iz
svog djelokruga.

***2.3. Odjel za kadrovske i opće poslove***
Članak 12.

Odjel za kadrovske i opće poslove prati i provodi mjere kadrovske politike
Ministarstva, obavlja poslove u svezi prijama u držav­nu službu usklađujući
raspored državnih službenika s planovima središnjeg tijela državne uprave
nadležnog za službeničke odnose, prestanka državne službe, te u svezi s drugim
pravima, obvezama i odgovornostima državnih službenika i namještenika, vodi
propisane evidencije i osobne očevidnike redovito dostavljajući nove podatke u
središnji popis državnih službenika, sudjeluje u izradi strategija, programa i
planova izobrazbe službenika Ministarstva, prati njihov rad i napredovanje u
službi; obavlja poslove koji se odnose na sustav napredovanja i nagrađivanja,
daje mišljenja o pitanjima koja se odnose na državnu službu, sudjeluje u izradi
nacrta zakonskih i podzakonskih propisa koji se odnose na ljudske resurse,
obavlja poslove pisarnice, odnosno prijema i otpreme pošte, dostave pismena,
vodi pismohranu; obavlja unutarnju dostavu za potrebe Ministarstva; obavlja
poslove prijepisa, umnožavanja materijala, te druge poslove iz svog djelokruga.
U sklopu Odjela za kadrovske i opće poslove ustrojavaju se sljedeći odsjeci:
2.3.1. Odsjek za kadrovske poslove
2.3.2. Odsjek za razvoj i upravljanje kadrovima
2.3.3. Odsjek za opće poslove

*2.3.1. Odsjek za kadrovske poslove*
Članak 13.

Odsjek za kadrovske poslove obavlja administrativne poslove u svezi sa
zapošljavanjem i rasporedom službenika i namještenika, izrađuje i vodi
izvještaje iz područja službeničkih odnosa, obavlja poslove u svezi ostvarivanja
prava iz mirovinskog i zdravstvenog osiguranja službenika i namještenika,
obavlja administrativno teh­ničke poslove u vezi s polaganjem državnih stručnih
ispita i osposobljavanjem službenika, izdaje rješenja i potvrde u vezi sa
statusnim pravima službenika i namještenika, te druge poslove iz svojeg
djelokruga.

*2.3.2. Odsjek za razvoj i upravljanje kadrovima*
Članak 14.

Odsjek za razvoj i upravljanje kadrovima obavlja upravne i druge stručne poslove
koji se odnose na upravljanje kadrovima i njihov razvoj, daje mišljenja o
pitanjima koja se odnose na državnu službu, priprema prijedloge planova prijama
u državnu službu usklađujući raspored državnih službenika s planovima središnjeg
tijela državne uprave nadležnog za službeničke odnose, provodi postupak prijama
u državnu službu u suradnji sa središnjim tijelom državne uprave nadležnim za
službeničke odnose, sudjeluje u izradi strategija, programa i planova izobrazbe,
vodi osobne očevidnike službenika i namještenika redovito dostavljajući nove
podatke u središnji popis državnih službenika.

*2.3.3. Odsjek za opće poslove*
Članak 15.

Odsjek za opće poslove organizira poslove u vezi rada pisarnice, vodi
djelovodnik i upisnik prvostupanjskih i drugostupanjskih predmeta, utvrđuje
klasifikacijske oznake predmeta, preuzima pred­mete na otpremu i obavlja
administrativno tehničku obradu tih predmeta, ulaže predmete po arhivskim
znakovima i vodi arhivsku knjigu, obavlja prijepis teksta, vrši fotokopiranje i
umnožavanje, obavlja vanjsku i unutarnju dostavu pošte po organizacijskim
jedinicama u zgradi i sjedištima organa na području grada Zagreba, te obavlja
druge poslove iz svojeg djelokruga.

***2.4. Odjel za sigurnosno-tehničke i informatičke poslove***
Članak 16.

Odjel za sigurnosno-tehničke i informatičke poslove obavlja sigurnosne poslove
koji se odnose na cjelovitu zaštitu osoba, imovine i objekata Ministarstva, te s
tim u vezi priprema planove i predlaže mjere, prati stanje civilnih obrambenih
priprema, te u suradnji s Ministarstvom obrane predlaže mjere.
Odjel obavlja tehničke poslove koji se odnose na koordinaciju u vezi upravljanja
i održavanja Poslovnog objekta, vodi brigu o održavanju voznog parka i
organizaciju parkirnog prostora, obavlja prijevoz i vanjsku dostavu za potrebe
Ministarstva.
Odjel obavlja informatičke poslove koji obuhvaćaju stručne i tehničke poslove
koji se odnose na pripremu podataka i održavanje informacijskog sustava
Ministarstva, osigurava informacije iz domaćih i stranih baza podataka,
međunarodnih, državnih i nevladinih organizacija, te potiče racionalizaciju
gospodarstva primjenom informatizacijskih tehnologija u suradnji s drugim
tijelima državne uprave. Odjel projektira, koordinira i organizira izradu
informacijskih sustava, razvitak komunikacijske mreže, izradu registara,
evidencija, šifarnika i potiče mjere zaštite i osiguranja podataka, prati
funkcioniranje i predlaže mjere za unapređivanje rada informacijskog sustava
Ministarstva; analizira i odabire sve komplementarne infotehnologije, nadzire
tekuće održavanje informatičke opreme, educira službenike i namještenike na
području informatike, prati i analizira svjetske i domaće standarde u pogledu
automatske obrade podataka, obavlja i druge poslove iz svog djelokruga.
U sklopu Odjela za sigurnosno-tehničke i informatičke poslove ustrojava se:
2.4.1. Pododsjek za sigurnosne i informatičke poslove
2.4.2. Pododsjek za vozni park

*2.4.1. Pododsjek za sigurnosne i informatičke poslove*
Članak 17.

Pododsjek za sigurnosne i informatičke poslove obavlja sigurnosne poslove koji
se odnose na cjelovitu zaštitu osoba, imovine i objekata Ministarstva, priprema
planove i predlaže mjere zaštite, prati stanje civilnih obrambenih priprema, te
u suradnji s Ministarstvom obrane predlaže mjere; obavlja informatičke poslove
koji se odnose na pripremu podataka i održavanje informacijskog sustava
Ministarstva, brine o tehničkom održavanju računalne opreme, o stabilnosti i
sigurnosti informacijskih sustava, educira državne službenike i namještenike za
rad sa standardnim informatičkim proizvodima, predlaže mjere za unaprjeđivanje
rada informacijskog sustava Ministarstva, obavlja i druge poslove iz svog
djelokruga.

*2.4.2. Pododsjek za vozni park*
Članak 18.

Pododsjek za vozni park obavlja i koordinira poslovima održavanja voznog parka,
organizacija parkirnog prostora u Poslovnom objektu, obavlja prijevoz i vanjsku
dostavu za potrebe Ministarstva, upravlja radom prijevoza državnih dužnosnika i
potrebe prijevoza za sve uprave, te nadzire rad svih vozača unutar Odsjeka, vodi
brigu o održavanju službenih vozila, vodi sve potrebne evidencije svih vozila
Ministarstva, te obavlja i druge poslove iz svog djelokruga.

3. UPRAVA ZA ENERGETIKU I RUDARSTVO

Članak 19.

Uprava za energetiku i rudarstvo obavlja upravne i stručne poslove u svezi s
energetikom i rudarstvom Republike Hrvatske, planira i predlaže energetsku i
rudarsku politiku, strategiju energetskog razvitka te mjere za njenu provedbu,
predlaže mjere za usklađivanje razvoja energetskog sektora s razvojnim planovima
Republike Hrvatske, prati i analizira ostvarivanje politike i strategije;
izrađuje energetsko-gospodarske analize i s tim u svezi dugoročne i godišnje
energetske bilance, prati proizvodnju, potrošnju, promet, uvoz i izvoz
energenata, prati planiranje i izgradnju energetskih objekata te njihov utjecaj
na okoliš, prati obavljanje tehničko-sigurnosnih analiza i prosudbi, predlaže
pokretanje nacionalnih energetskih programa za osiguravanje dugoročnih razvojnih
ciljeva, izrađuje programe za učinkovitije korištenje energije i njihovu
provedbu; odobrava planove razvoja plinskog sustava, obavlja upravne i stručne
poslove koji se odnose na istraživanje i eksploataciju mineralnih sirovina;
utvrđuje strategiju gospodarenja mineralnim sirovinama i razvoja rudarstva;
izdaje odobrenja za istraživanje i eksploatacijska polja mineralnih sirovina;
vodi katastar istražnih prostora i eksploatacijskih polja mineralnih sirovina;
izdaje građevinske i uporabne dozvole za rudarske objekte i postrojenja;
dodjeljuje rudarske koncesije za izvođenje rudarskih radova eksploatacije
mineralnih sirovina; vodi evidenciju o rezervama mineralnih sirovina i izrađuje
godišnje bilance rezervi mineralnih sirovina, izrađuje prijedloge zakona i
propisa iz područ­ja energetike, toplinske energije, elektroenergetike, nafte,
naftnih derivata, prirodnog plina i rudarstva, provodi upravni nadzor nad
primjenom zakona iz područja energetike i rudarstva, vodi drugostupanjske
upravne postupke iz područja energetike, obavlja stručne poslove u svezi s
međunarodnim i bilateralnim ugovorima, te obav­lja druge poslove iz svog
djelokruga.
U Upravi za energetiku i rudarstvo ustrojavaju se:
3.1. Odjel za energetiku
3.2. Odjel za rudarstvo
3.3. Odjel za strateško planiranje i energetske bilance

***3.1. Odjel za energetiku***
Članak 20.

Odjel za energetiku obavlja poslove vezane uz energetsku politiku Republike
Hrvatske, analize tokova energije, zbivanja na svjetskom tržištu energenata,
razmatra problematiku cijena energenata, obavlja djelatnosti vezane uz izgradnju
energetskih objekata, usklađuje povezivanje energetskih sustava Republike
Hrvatske sa sustavima drugih zemalja, usklađuje razvitak energetskog sustava s
razvojnim planovima Republike Hrvatske, predlaže mjere za učinkovitu
organizaciju energetskih djelatnosti, sudjeluje u izradi zakonske i podzakonske
regulative iz područja energetike, toplinske energije, elektroenergetike i
prirodnog plina, prati i analizira gospodarske mjere od utjecaja na položaj
pravnih osoba u području energetike, sudjeluje u izradi i postupku donošenja
tarifnih sustava i općih uvjeta za pojedine energente i kategorije kupaca, prati
razvojne programe i poslovanje trgovačkih društava iz područja energetike,
izrađuje analize i stručne podloge za odobravanje energetskih investicijskih
planova u nadležnosti Ministarstva, prati stanje razvitka plinskog gospodarstva
u inozemstvu, surađuje s drugim institucijama Republike Hrvatske zaduženim za
energetiku i nuklearnu sigurnost, koordinira poslove u svezi s gospodarenjem
električnom energijom, analizira i ocjenjuje planove razvoja energetskog sektora
te radi na stvaranju uvjeta za njihovu provedbu, sudjeluje u izradi i
operacionalizaciji planova povezivanja energetskog sustava Republike Hrvatske sa
energetskim sustavima susjednih zemalja, sudjeluje u izradi provedbenih
dokumenata Europske energetske povelje, sudjeluje u pregovorima vezenim uz
međunarodne ugovore, predlaže aktivnosti iz područja energetske učinkovitosti i
obnovljivih izvora energije, sudjeluje u aktivnostima vezanim uz bilateralne i
multilateralne sporazume Republike Hrvatske na području energetike; organizira
promotivne aktivnosti, te obavlja druge poslove iz svog djelokruga rada.
U Odjelu za energetiku ustrojavaju se:
3.1.1 Odsjek za energetske sustave
3.1.2 Odsjek za obnovljive izvore i energetsku učinkovitost

*3.1.1 Odsjek za energetske sustave*
Članak 21.

Odsjek za energetske sustave obavlja poslove u svezi s pripremom prijedloga
dugoročnih i godišnjih energetskih bilanci Repub­like Hrvatske, kontinuirano
prati, analizira i osigurava njihovu provedbu, izrađuje energetsko-gospodarske
analize tokova energije, prati utjecaj svjetskog tržišta energenata na domaće,
analizira tehno-ekonomske efekte cijena energenata i odnose cijena između
pojedinih energenata, obavlja poslove u svezi s planiranjem i izgradnjom
energetskih objekata te njihovim utjecajem na okoliš, ocjenjuje teh­ničko-sigurnosne
analize i procjenu rizika za energetske objekte, usklađuje izradu i
operacionalizaciju radova energetskog sustava Republike Hrvatske sa sustavima
drugih zemalja, predlaže mjere za usklađivanje razvitka energetskog sustava s
razvojnim planovima Republike Hrvatske, predlaže mjere za usklađivanje
organizacije energetskih djelatnosti s planovima i potrebama Republike Hrvatske,
sudjeluje u izradi prijedloga zakona i drugih općih i tehničkih propisa iz
područja energetike, prati i analizira gospodarske mjere od utjecaja na položaj
pravnih osoba u području energetike te rad i ostvarivanje poslova tih pravnih
osoba, sudjeluje u izradi i donošenju tarifnih sustava i općih uvjeta za
pojedine energente i kategorije kupaca, koordinira izradu i operacionalizaciju
elektroenergetskog, plinskog sustava Republike Hrvatske sa sustavima drugih
zemalja, prati razvojne programe i poslovanje trgovačkih društava iz područja
energetike, izrađuje analize i stručne podloge za odobravanje razvoja plinskog
gospodarstva u državi u skladu s prirodnim mogućnostima i energetskom
strategijom, prati preradu, opskrbu i transport nafte i plina, transportne
naftne i plinske cjevovodne sisteme u zemlji i veze s europskim sistemima, prati
razvitak naftno-plinskog gospodarstva u inozemstvu, sudjeluje u aktivnostima
vezanim uz bilateralne i multilateralne sporazume Republike Hrvatske na području
energetike; organizira promotivne aktivnosti te obavlja druge poslove iz svog
djelokruga rada.

*3.1.2. Odsjek za obnovljive izvore i energetsku učinkovitost*
Članak 22.

Odsjek za obnovljive izvore i energetsku učinkovitost priprema nacionalne
programe za učinkovitije korištenje energije i usklađuje njihovu provedbu,
sudjeluje u pripremi, izradi i provedbi strategijskih, razvojnih i programskih
dokumenata te analitičkih i stručnih podloga iz područja obnovljivih izvora i
energetske učinkovitosti, sudjeluje u izradi, provedbi i tumačenju zakonskih i
podzakonskih akata iz područja obnovljivih izvora i energetske učinkovitosti,
prati aktivnosti za učinkovitije korištenje energije, predlaže nacionalne
programe i mjere za korištenje obnovljivih izvora i novih tehnologija te mjere
za uklanjanje prepreka, prati njihovu provedbu, provodi projekte Vlade Republike
Hrvatske kroz Program energetske učinkovitosti u Repub­lici Hrvatskoj, sudjeluje
u aktivnostima Fonda za zaštitu okoliša i energetsku učinkovitost, te u
aktivnostima vezanim uz sporazume Republike Hrvatske s drugim državama i
međunarodnim organizacijama na području energetske učinkovitosti i obnovljivih
izvora; sudjeluje u programima i projektima međunarodne suradnje na području
obnov­ljivih izvora, energetske učinkovitosti i zaštite okoliša, organizira
promotivne aktivnosti, radi na integraciji aspekata energetske učinkovitosti i
zaštite okoliša u urbanističke prostorne planove, sustavno prikuplja i analizira
energetske podatke kako bi se pratila uspješnost kampanje na području energetske
učinkovitosti i javnosti pružile jasne informacije o uloženim sredstvima i
ostvarenim uštedama, te obavlja druge poslove iz svog djelokruga rada.

***3.2. Odjel za rudarstvo***
Članak 23.

Odjel za rudarstvo obavlja upravne poslove u prvom stupnju koji se odnose na
istraživanje i eksploataciju svih mineralnih sirovina osim građevnog pijeska i
šljunka, tehničko-građevnog kamena, te ciglarske gline; izdaje odobrenja za
istraživanje i eksploatacijska polja mineralnih sirovina; izdaje građevinske i
uporabne dozvole za rudarske objekte i postrojenja; dodjeljuje rudarske
koncesije za izvođenje rudarskih radova eksploatacije mineralnih sirovina; vodi
katastar istražnih prostora i eksploatacijskih polja mineralnih sirovina; vodi
evidenciju o rezervama mineralnih sirovina i izrađuje godišnju bilancu rezervi
mineralnih sirovina; provodi postupke provjere elaborata o rezervama mineralnih
sirovina i postupke provjere rudarskih projekata eksploatacije mineralnih
sirovina; obavlja upravni nadzor u uredima državne uprave u jedinicama područne
(regionalne) samouprave nadležnim za poslove rudarstva; obavlja upravne poslove
u drugom stupnju koji se odnose na istraživanje i eksploataciju
tehničko-građevnog kamena, građevnog pijeska i šljunka, te ciglarske gline;
prati poslovanje rudarskih gospodarstvenih subjekata; prati i analizira
gospodarske mjere od utjecaja na položaj rudarskih gospodarstvenih subjekata;
utvrđuje strategiju gospodarenja mineralnim sirovinama; izrađuje prijedloge
zakona i podzakonskih propisa iz propisa rudarstva, daje stručna tumačenja
zakona i podzakonskih propisa iz područja rudarstva te obavlja druge poslove iz
svog djelokruga.
U Odjelu za rudarstvo ustrojavaju se:
3.2.1. Odsjek upravnih poslova u rudarstvu
3.2.2. Odsjek gospodarstvenih poslova u rudarstvu

*3.2.1. Odsjek upravnih poslova u rudarstvu*
Članak 24.

Odsjek upravnih poslova u rudarstvu obavlja upravne poslove u prvom stupnju koji
se odnose na istraživanje i eksploataciju svih mineralnih sirovina osim
građevnog pijeska i šljunka, tehničko-građevnog kamena, te ciglarske gline;
izdaje odobrenja za istraživanje i eksploatacijska polja mineralnih sirovina;
izdaje građevinske i uporabne dozvole za rudarske objekte i postrojenja;
dodjeljuje rudarske koncesije za izvođenje rudarskih radova eksploatacije
mineralnih sirovina; vodi katastar istražnih prostora i eksploatacijskih polja;
provodi postupke provjere rudarskih projekata eksploatacije mineralnih sirovina;
obavlja upravni nadzor u uredima državne uprave u jedinicama područne
(regionalne) samouprave nadležnim za poslove rudarstva; obavlja upravne poslove
u drugom stupnju koji se odnose na istraživanje i eksploataciju
tehničko-građevnog kamena, građevnog pijeska i šljunka, te ciglarske gline;
sudjeluje u izradi i provedbi zakonskih i podzakonskih akata iz područja
rudarstva, te obavlja druge poslove iz svog djelokruga.

*3.2.2. Odsjek gospodarstvenih poslova u rudarstvu*
Članak 25.

Odsjek gospodarstvenih poslova u rudarstvu vodi evidenciju o rezervama
mineralnih sirovina te izrađuje godišnju bilancu rezervi mineralnih sirovina;
provodi postupke provjere elaborata o rezervama mineralnih sirovina; vodi
katastar istražnih prostora i eksploatacijskih polja mineralnih sirovina; prati
poslovanje rudarskih gospodarstvenih subjekata; prati i analizira gospodarske
mjere od utjecaja na položaj rudarskih gospodarstvenih subjekata; utvrđuje
strategiju gospodarenja mineralnim sirovinama; sudjeluje u izradi i provedbi
zakonskih i podzakonskih akata iz područja rudarstva, te obavlja druge poslove
iz svog djelokruga.

***3.3. Odjel za strateško planiranje i energetske bilance***
Članak 26.

Odjel za strateško planiranje i energetske bilance obavlja poslove u vezi s
provedbom zacrtane energetske politike Republike Hrvatske odnosno strategije
razvitka energetike, radi na stvaranju uvjeta za provedbu zacrtane energetske
politike Republike Hrvatske odnosno strategije razvitka energetike, izrađuje
prijedloge zakona i propisa iz područja energetike, toplinske energije,
elektroenergetike, nafte, naftnih derivata i prirodnog plina, predlaže mjere za
usklađivanje razvoja energetskog sektora s razvojnim planovima Republike
Hrvatske, koordinira poslove u svezi s gospodarenjem električnom energijom,
analizira i ocjenjuje planove razvoja energetskog sektora, sudjeluje u izradi
programa racionalnog korištenja energije i povećanja energetske učinkovitosti,
koordinira i sudjeluje u izradi energetskih bilanci, kontinuirano prati i
analizira izvršavanje energetske bilance, kontinuirano prati i analizira
sigurnost opskrbe energentima, prati preradu, opskrbu i transport nafte,
transportne naftne cjevovodne sisteme u zemlji i veze s europskim sistemima,
kontinuirano analizira utjecaj svjetskog na domaće tržište nafte, naftnih
derivata, koordinira međunarodnu suradnju na području nafte, naftnih derivata,
predlaže i sudjeluje u izradi prijedloga zakona i propisa iz područja nafte,
priprema za tiskanje publikaciju »Energija u Hrvatskoj«, surađuje s drugim
institucijama Republike Hrvatske zaduženim za energetiku.
U Odjelu za strateško planiranje i energetske bilance ustrojavaju se:
3.3.1. Odsjek za energetske bilance, analize i tržište
3.3.2. Odsjek za zajedničke poslove i međunarodnu suradnju

*3.3.1. Odsjek za energetske bilance, analize i tržište*
Članak 27.

Odsjek za energetske bilance, analize i tržište obavlja poslove u svezi sa
stvaranjem uvjeta za provedbu zacrtane energetske politike Republike Hrvatske
odnosno strategije razvitka energetike, provodi mjere za usklađivanje razvoja
energetskog sektora s razvojnim planovima Republike Hrvatske, koordinira poslove
u svezi s gospodarenjem električnom energijom, naftom i plinom, analizira i
ocjenjuje planove razvoja energetskog sektora, sudjeluje u izradi energetskih
bilanci, analizira izvršavanje energetske bilance, kontinuirano prati i
analizira sigurnost opskrbe energentima, prati razvoj tržišta energentima
(električnom energijom i sistemskim uslugama te naftnim derivatima i plinom),
analizira restrukturiranja energetskog sektora, analizira interakcije tržišta
električne energije i tržišta drugih energenata, sudjeluje u izradi tarifnih
sustava, kontinuirano prati i analizira odnose cijena između pojedinih
energenata na domaćem i inozem­nom tržištu, sudjeluje u programima i projektima
međunarodne suradnje na području zaštite okoliša, kontinuirano prati utjecaj
svjetskog na domaće tržište nafte, naftnih derivata, koordinira međunarodnu
suradnju na području nafte i naftnih derivata, predlaže i sudjeluje u izradi
prijedloga zakona i propisa iz područja nafte.

*3.3.2. Odsjek za zajedničke poslove i međunarodnu suradnju*
Članak 28.

Odsjek za zajedničke poslove i međunarodnu suradnju izrađuje prijedloge zakona i
propisa iz područja energetike, elektroenergetike, nafte i plina, sudjeluje u
izradi prijedloga zakona i propisa iz područja rudarstva, te u poslovima
upravnog postupka za istraživanje i eksploataciju mineralnih sirovina, daje
stručna tumačenja, upute i pomoć energetskim i rudarskim subjektima i uredima
državne uprave u jedinicama područne (regionalne) samouprave iz djelokruga
poslova energetike i rudarstva, koordinira suradnju s tijelima državne uprave i
raznim ustanovama, prati usklađenost hrvatskog zakonodavstva sa zakonodavstvom
Europske Unije, sudjeluje u provedbi prvostupanjskih i drugostupanjskih upravnih
postupka.

4. UPRAVA ZA INDUSTRIJU I PRIVATIZACIJU

Članak 29.

Uprava za industriju i privatizaciju obavlja upravne i stručne poslove iz
područja industrije koja je u nadležnosti Ministarstva; predlaže i sudjeluje u
izradi strateških razvojnih dokumenata iz djelokruga svoga rada (prerađivačka
industrija, brodogradnja, posebne robe i kemikalije), te ostalih strateških
dokumenata iz područja gospodarstva i cjelokupnog održivog razvitka; predlaže
mjere za održivi industrijski razvitak i smanjenje utjecaja industrijskih pogona
na zdravlje i okoliš; predlaže unapređenja i doprinosi primjeni sustava
industrijskog vlasništva i primjeni suvremene tehnologije u industriji i
cjelokupnom gospodarstvu; utvrđuje i prati elemente politike razvitka industrije
i restrukturiranja pojedinih industrijskih subjekata; predlaže mjere glede
usmjeravanja planova razvoja, sukladno s nacionalnom strategijom razvitka; prati
rad i ostvaruje kontakte s međunarodnim organizacijama, te ostalim
organizacijama i udrugama radi razmjene iskustva u svezi industrijskog razvitka,
surađuje s drugim tijelima državne uprave i institucijama nadležnim za razvoj
znanosti, znanstveno-istraživačkog rada i tehnologije; izrađuje nacrte
prijedloga zakona i prijedloge drugih propisa iz svoje nadležnosti; obavlja
upravne poslove i nadzor iz svojeg djelokruga, obavlja uprav­ne i stručne
poslove provođenja strategije industrijskog razvitka i industrijske politike;
izrađuje analize i prati ostvarivanje planova rada i razvoja industrije; prati
provođenje gospodarske politike, te njezin utjecaj na položaj i razvoj
industrije; neposredno primjenjuje zakone i druge propise te osigurava provedbu
zakona i drugih propisa iz svog djelokruga; priprema i sudjeluje u
zaključivanju, te provodi međunarodne ugovore i konvencije kojima se
uspostavljaju određena ograničenja, zabrane odnosno nalažu posebne mjere
sigurnosti i planiranja za određene robe i kemikalije uz nalaganje posebnog
nadzora nad njihovim cjelokupnim postupanjem (postupak sigurnog gospodarenja),
uključujući njihovo razvijanje, proizvodnju, uporabu, skladištenje, prijevoz,
promet na tržištu te međunarodnu razmjenu; priprema i sudjeluje u provedbi
domaćeg zakonodavstva u području postupanja posebnim robama i kemikalijama,
sukladno preuzetim međunarodnim obvezama; surađuje s drugim tjelima državne
uprave te pravnim osobama s javnim ovlastima u zemlji i inozemstvu, kao i
tvrtkama, znanstveno-istraživačkim institucijama i udruženjima na ostvarivanju
poslova i zadaća iz svog djelokruga; sustavno prati i ostvaruje suradnju s
međunarodnim organizacijama i specijaliziranim agencijama Ujedinjenih naroda
(specijalizirana organizacija Ujedinjenih naroda za industrijski razvitak (United
Nations Development Organization – UNIDO); program Ujedinjenih naroda za
razvitak (United Nations Development Program – UNDP); Program Ujedinjenih naroda
za okoliš kemikalije (United Nations Environmental Program Chemicals -UNEP
Chemicals); Europska zajednica (European Union – EU)/Ujedinjeni narodi (United
Nations – UN) i dr.), te drugim međunarodnim organizacijama (Organizacija
Sjevernoatlantskog ugovora (North Atlantic Treaty Organization – NATO) – Odbor
za industrijsko planiranje, Srednje Europska Inicijativa i dr.) radi razmjene
iskustva; priprema korištenja projekata pružanja tehničke pomoći EU i ostalih
međunarodnih institucija; obavlja poslove u svezi s prilagodbom nacionalnog teh­ničkog
zakonodavstva, iz svog djelokruga rada, sa zakonodavstvom EU; predlaže i
sudjeluje u uspostavi i djelovanju potrebne tehničke infrastrukture za
implementaciju tehničkog zakonodavstva; obavlja upravne i stručne poslove u
svezi s pravnim pitanjima privatizacije dionica, udjela, stvari i prava u
vlasništvu Republike Hrvatske, izradom prijedloga odluka, odnosno drugih pravnih
akata za koje je, sukladno propisima iz područja privatizacije i s tim u svezi
drugim propisima, nadležno Ministarstvo; provodi upravni nadzor, daje mišljenja
i upute u primjeni i provođenju zakona i drugih propisa iz područja
privatizacije, obavlja i druge poslove iz svojeg djelokruga.
U sklopu Uprave za industriju i privatizaciju ustrojavaju se:
4.1. Odjel za industrijski razvitak i restrukturiranje
4.2. Odjel za postupanje posebnim robama i kemikalijama
4.3. Odjel za brodogradnju
4.4. Odjel za privatizaciju

***4.1. Odjel za industrijski razvitak i restrukturiranje***
Članak 30.

Odjel za industrijski razvitak i restrukturiranje utvrđuje ciljeve, načela i
mjere industrijske politike za izradu nacionalnih strateških dokumenata od
interesa za svekoliki razvitak industrije; utvrđuje mjere za održivi
industrijski razvitak i smanjenje utjecaja industrijskih pogona na zdravlje i
okoliš; predlaže odgovarajuće mjere glede usmjeravanja planova razvitka
industrije, sukladno s nacionalnom strategijom održivog razvitka; utvrđuje
strateške pravce razvitka industrije; predlaže unapređenje i doprinosi primjeni
sustava industrijskog vlasništva u gospodarstvu i primjenama suvremenih
tehnologija; surađuje s drugim tijelima državne uprave i pravnim osobama s
javnim ovlastima te stručnim organizacijama, surađuje s institucijama u zemlji i
inozemstvu radi rješavanja problema i razmjene iskustava na području promicanja
industrijske proizvodnje; sudjeluje u pripremi rada hrvatskih delegacija za
međunarodnu industrijsku suradnju; prati i analizira tendencije i trendove u
industrijskoj proizvodnji u svijetu; prati i analizira stanje industrijskih
grana, te razvoj i primjenu suvremene tehnike i tehnologije u pojedinim
industrijskim granama; prati područja uvoza, izvoza i korištenja industrijskih
sirovina i repromaterijala, kao i uvoza i izvoza gotovih proizvoda; prati i
analizira razvoj industrijskih kapaciteta proizvodnje i proizvoda; prati
statističke pokazatelje u industrijskim granama i djelatnostima; izrađuje
analize u svezi sa stanjem u prerađivačkoj industriji iz djelokruga
Ministarstva; potiče uvođenje novih tehnologija i proizvoda kroz primjenu offset
programa i koordinira rad Povjerenstva za primjenu offset programa; sudjeluje u
izradi nacrta prijedloga zakona i prijedloga drugih propisa iz djelokruga svoga
rada, sustavno prati restrukturiranje industrijskih subjekata i po potrebi
sudjeluje u njemu, organizira rad stručnih grupa i savjetovanja te uspostavlja i
druge kontakte s ciljem poticanja i promicanja industrijskih grana i
djelatnosti; izrađuje i provodi tehničke propise, te obavlja druge stručne
poslove u svezi prilagodbe nacionalnog zakonodavstva iz područja industrije iz
svoje nadležnosti, sa zakonodavstvom Europske unije; te obavlja i druge poslove
iz svoga djelokruga.
Za obavljanje poslova Odjela za razvoj i restrukturiranje industrije ustrojavaju
se sljedeći odsjeci:
4.1.1. Odsjek za razvoj i restrukturiranje industrije
4.1.2. Odsjek za implementaciju tehničkog zakonodavstva

*4.1.1. Odsjek za razvoj i restrukturiranje industrije*
Članak 31.

Odsjek za razvoj i restrukturiranje industrije predlaže i sudjeluje u izradi
strateških razvojnih dokumenata iz područja prerađivačke industrije, te ostalih
strateških dokumenata iz područja gospodarstva i cjelokupnog održivog razvitka;
predlaže mjere za održivi industrijski razvitak i smanjenje utjecaja
industrijskih pogona na zdravlje i okoliš; predlaže unapređenja i doprinosi
primjeni sustava industrijskog vlasništva i primjeni suvremene tehnologije u
industriji i cjelokupnom gospodarstvu; utvrđuje i prati elemente politike
razvitka industrije i restrukturiranja pojedinih industrijskih subjekata;
predlaže mjere glede usmjeravanja planova razvoja, sukladno s nacionalnom
strategijom razvitka; prati rad i ostvarivanje kontakata s međunarodnim
organizacijama, te ostalim organizacijama i udrugama radi razmjene iskustva u
svezi industrijskog razvitka; surađuje s drugim tijelima državne uprave i
institucijama nadležnim za razvoj znanosti, znanstveno-istraživačkog rada i
tehnologije; obav­lja stručne poslove koji se odnose na praćenje stanja u
pojedinim granama industrije, te predlaže mjere za poticanje razvoja pojedinih
industrijskih grana; predlaže mjere za restrukturiranje pojedinih grana
industrije i pojedinih gospodarskih subjekata; prati kretanja i propise na
području industrije Europske unije i ostalih zemalja; predlaže i sudjeluje u
industrijskim projektima i projektima korištenja tehničke pomoći EU i ostalih
međunarodnih organizacija; potiče uvođenje novih tehnologija i proizvoda kroz
primjenu offset programa; priprema podloge za rad Povjerenstva za primjenu
offset programa; predlaže i sudjeluje u izradi projekata koji se odnose na
industrijsko vlasništvo i bolju primjenu novih tehnologija u industriji; obavlja
i druge poslove iz svog djelokruga.

*4.1.2. Odsjek za implementaciju tehničkog zakonodavstva*
Članak 32.

Odsjek za implementaciju tehničkog zakonodavstva obavlja stručne poslove u vezi
s prilagodbom nacioalnog tehničkog zakonodavstva iz područja industrije sa
zakonodavstvom Europske unije; izrađuje i priprema tehničke propise za područje
koje je pokriveno direktivama EU novoga i staroga pristupa, a koja su u
djelokrugu Uprave za industriju i privatizaciju; predlaže i sudjeluje u izradi
propisa koji utječu na slobodu kretanja roba i propisa o obavješćivanju o novim
tehničkim propisima, te nesigurnim proizvodima; predlaže i sudjeluje u uspostavi
i djelovanju potrebne tehničke infrastrukture (norme, akreditacija, nadzor nad
tržištem, tijela i postupak za ocjenu sukladnosti) koji su važni za
implementaciju tehničkog zakonodavstva iz područja industrije; prati nove
propise i upute koje donosi EU na području tehničkog zakonodavstva, te na
temelju toga predlaže donošenje nacionalnih propisa; izrađuje upute za
gospodarske subjekte koje im olakšavaju primjenu novog tehničkog zakonodavstva;
predlaže mjere za unapređenje i razvoj nacionalnih tijela za ocjenu sukladnosti;
obavlja i druge poslove iz svog djelokruga.

***4.2. Odjel za postupanje posebnim robama i kemikalijama***
Članak 33.

Odjel za postupanje posebnim robama i kemikalijama izrađuje i predlaže
nacionalne strateške dokumente i podloge za sigurno gospodarenje posebnim robama
i kemikalijama; priprema i sudjeluje u zaključivanju, te provodi međunarodne
ugovore i konvencije kojima se uspostavljaju određena ograničenja, zabrane
odnosno nalažu posebne mjere sigurnosti i planiranja za određene robe i
kemikalije uz nalaganje posebnog nadzora nad njihovim cjelokupnim postupanjem
(postupak sigurnog gospodarenja), uključujući njihovo razvijanje, proizvodnju,
uporabu, skladištenje, prijevoz, promet na tržištu te međunarodnu razmjenu;
izrađuje, predlaže provedbene mjere i nadzire provedbu tih ugovora i konvencija
u Republici Hrvatskoj; izrađuje nacrte prijedloga zakona i prijedloge drugih
propisa kojima se osigurava njihova provedba i puna primjena, edukacija i
osposobljavanje određenih subjekata za njihovu provedbu, i pokreće nad­ležne
postupke njihova donošenja; organizira i provodi posebnu edukaciju pravnih
subjekata, institucija i šire javnosti u području gospodarenja posebnim robama,
te osigurava njihovu pravodobnu i cjelovitu informiranost; organizira i provodi
stručnu suradnju s drugim tjelima i institucijama državne uprave; neposredno
surađuje s međunarodnim organizacijama i specijaliziranim agencijama Ujedinjenih
naroda, te srodnim inozemnim organizacijama i institucijama u području
postupanja posebnim robama i kemikalijama (UNIDO, UNDP, UNEP Chemicals,
Međunarodna komisija za nadzor droga (International Narcotic Control Board –
INCB) i dr.), te drugim međunarodnim organizacijama (NATO - Odbor za
industrijsko planiranje, Organizacija za zabranu kemijskog oružja (Organization
for the Prohibition of Chemical Weapons – OPCW) i dr.); priprema i provodi
aktivnosti razmjene iskustva, programiranja i ostvarivanja svekolike tehničke
pomoći u području sigurnog gospodarenja posebnim robama i kemikalijama usmjerene
cjelovitom osposobljavanju nacionalnih kapaciteta za ispunjenje preuzetih
međunarodnih obveza; obavlja druge poslove iz svog djelokruga.

***4.3. Odjel za brodogradnju***
Članak 34.

Odjel za brodogradnju obavlja stručne poslove u vezi s brodogradnjom; prati
stanje u brodograđevnoj djelatnosti; predlaže mjere za poboljšanje stanja i
konkurentske sposobnosti brodogradilišta; predlaže sustavna rješenja u vezi s
financiranjem proizvod­nje i plasmana brodova; prati utjecaj makroekonomske
politike na gospodarski položaj brodogradnje; prati stanje na svjetskom tržištu
brodova i predlaže mjere u slučaju poremećaja; nadzire i usmjerava proces
restrukturiranja i privatizacije brodogradilišta; potiče surad­nju
brodogradilišta, te suradnju brodograditelja, proizvođača brodske opreme i
brodara u Republici Hrvatskoj; surađuje s drugim tijelima državne uprave i
drugim ustrojstvenim jedinicama Ministarstva; obavlja stručne poslove u vezi s
međunarodnim ugovorima u dijelu koji se odnose na brodogradnju, obavlja poslove
u vezi s izradom i provedbom zakona i drugih propisa vezanih za brodogradnju,
provodi aktivnosti u vezi s prilagodbom nacionalnog zakonodavstva sa
zakonodavstvom Europske unije iz područja brodogradnje.
Odjel za brodogradnju obavlja upravne poslove koji se odnose na raspodjelu
sredstava državnog proračuna za subvencije, daje mišljenja u postupku
odobravanja državnih jamstava, te obavlja nadzor nad poslovanjem brodogradilišta
u državnom vlasništvu; obavlja i druge poslove iz svog djelokruga.

***4.4. Odjel za privatizaciju***
Članak 35.

Odjel za privatizaciju obavlja upravne i stručne poslove u svezi s pravnim
pitanjima privatizacije dionica, udjela, stvari i prava u vlasništvu Republike
Hrvatske, izradom prijedloga odluka, odnosno drugih pravnih akata za koje je,
sukladno propisima iz područja privatizacije i s tim u svezi drugim propisima,
nadležno Ministarstvo; provodi upravni nadzor, daje mišljenja i upute u primjeni
i provođenju zakona i drugih propisa iz područja privatizacije, te obavlja i
druge poslove iz svog djelokruga.

5. UPRAVA ZA TRGOVINU I UNUTARNJE TRŽIŠTE

Članak 36.

Uprava za trgovinu i unutarnje tržište obavlja upravne i stručne poslove u vezi
s unaprjeđenjem trgovine, tržišta i koordinacije unutarnjeg tržišta, obavlja
poslove vezane za provedbu mjera trgovinske politike, usklađivanje i primjenu
tehničkog zakonodavstva i zaštite potrošača Republike Hrvatske, te poduzima
aktivnosti u vezi s prilagodbom hrvatskog zakonodavstva sa zakonodavstvom
Europske unije koje se odnosi na trgovinu, tržište, elektroničko poslovanje,
primjene novih tehnologija, unaprjeđenje tržišta, slobodu kretanja roba,
primjenu tehničkog zakonodavstva; prati i predlaže modele razvoja trgovine u
skladu s nastalim uvjetima na tržištu kao i razvitak i organizaciju robnih burzi
i dražbi; priprema analitičke podloge i predlaže mjere unaprjeđenja trgovine na
malo s aspekta njenog približavanja potrebama potrošača te osigurava ravnomjeran
razvoj trgovine na cijelom teritoriju Republike Hrvatske vodeći računa o
specifičnim potrebama pojedinih kategorija potrošača i očuvanju urbanih
središta; predlaže mjere u vezi s radnim vremenom trgovine; provodi
prvostupanjski i drugostupanjski upravni postupak i obav­lja upravni nadzor iz
djelokruga Uprave; prati, analizira i predviđa kretanje cijena roba i usluga i
obavlja poslove upravnog nadzora na području tržišta i cijena te predlaže
poduzimanje mjera izravne kontrole cijena; priprema analitičke podloge za
praćenje stanja i pojava na tržištu i prati učinke mjera trgovinske politike na
kretanje cijena; predlaže i provodi mjere vezane za tržište nekretninama,
predlaže i provodi mjere vezano za unaprjeđenje i uvođenje novih oblika i
tehnologija u obavljanju trgovine osobito onih koje se odnose na razvoj
elektroničke trgovine; obavlja upravne i stručne poslove u vezi elektroničkog
potpisa, te prati usklađenost zakonodavstva na području elektroničkog poslovanja
i primjene elektroničkog potpisa sa zakonodavstvom Europske unije; koordinira
proces prilagodbe pravnog sustava Republike Hrvatske i pravne stečevine Europske
unije na području slobodnog kretanja roba, koordinira prilagodbu pravnog sustava
Republike Hrvatske, praksi i poslovima jedinstvenog tržišta Europske unije, te
koordinira stranu tehničku pomoć na istom području; koordinira upravljanjem
cjelokupnog sustava usklađivanja tehničkog zakonodavstva u Republici Hrvatskoj
kako bi se osiguralo jednoznačno i cjelovito preuzimanje tehničkih propisa u
pravni sustav Republike Hrvatske; predlaže i provodi politiku i mjere zaštite
potrošača, uključivši i izradu Nacionalnog programa za zaštitu potrošača u
suradnji s Vijećem za zaštitu potrošača; prati ostvarivanje ciljeva i zadataka
utvrđenih Nacionalnim programom zaštite potrošača; prati i predlaže mjere za
unaprjeđenje i razvoj savjetovališta za zaštitu potrošača; prati rad i
učinkovitost cjelokupnog sustava zaštite potrošača na području Republike
Hrvatske; surađuje s udrugama za zaštitu potrošača; izrađuje analize, te
predlaže mjere za unaprjeđenje sustava zaštite potrošača; priprema analitičke
podloge za praćenje stanja na području zaštite potrošača, te provodi mjere
upravnog nadzora; pruža stručnu pomoć tijelima i jedinicama lokalne i područne
(regionalne) samouprave nadležnim za poslove trgovine, tržišta i cijena, te
zaštite potrošača; surađuje s drugim ministarstvima i institucijama; obavlja i
druge poslove iz svoga djelokruga.
Za obavljanje poslova iz djelokruga Uprave za trgovinu i unutarnje tržište,
ustrojavaju se sljedeći Odjeli:
5.1. Odjel za unaprjeđenje trgovine, tržišta i elektroničku trgo­vinu
5.2. Odjel za zaštitu potrošača
5.3. Odjel za koordinaciju unutarnjeg tržišta
5.4. Odjel za provedbu mjera trgovinske politike

***5.1. Odjel za unaprjeđenje trgovine, tržišta i elektroničku trgovinu***
Članak 37.

Odjel za unaprjeđenje trgovine, tržišta i elektroničku trgovinu obavlja upravne
i stručne poslove u vezi s unaprjeđenjem i razvojem trgovine, i elektroničke
trgovine Republike Hrvatske, te poduzima aktivnosti u vezi s prilagodbom
hrvatskog zakonodavstva koje se odnosi na trgovinu i elektroničko poslovanje sa
zakonodavstvom Europske unije; prati i predlaže modele razvoja trgovine u skladu
s nastalim uvjetima na tržištu kao i razvitak i organizaciju robnih burzi i
dražbi; priprema analitičke podloge i predlaže mjere unaprjeđenja trgovine na
malo s aspekta njenog približavanja potrebama potrošača, te osigurava
ravnomjeran razvoj trgovine na cijelom teritoriju Republike Hrvatske, vodeći
računa o specifičnim potrebama pojedinih kategorija potrošača i očuvanju urbanih
središta; predlaže mjere u vezi s radnim vremenom trgovine; provodi
prvostupanjski i drugostupanjski upravni postupak i obavlja upravni nadzor iz
djelokruga Uprave; predlaže i provodi mjere, vezano za unaprjeđenje i uvođenje
novih oblika i tehnologija u obavljanju trgovine osobito onih koje se odnose na
razvoj elektroničke trgovine; obavlja upravne i stručne poslove u vezi s
elektroničkim potpisom, te prati usklađenost nacionalnog zakonodavstva na
području elektroničkog poslovanja i primjene elektroničkog potpisa, sa
zakonodavstvom Europske unije; pruža stručnu pomoć tijelima i jedinicama lokalne
i područne (regionalne) samouprave i uprave, nadležnim za poslove trgovine;
surađuje s drugim ministarstvima i institucijama; obavlja i druge poslove iz
svoga djelokruga.
Za obavljanje poslova iz djelokruga Odjela za unaprjeđenje trgovine, tržišta i
elektroničku trgovinu ustrojavaju se sljedeći odsjeci:
5.1.1. Odsjek za trgovinu
5.1.2. Odsjek za tržište i cijene
5.1.3. Odsjek za primjenu novih tehnologija i elektroničku trgo­vinu
5.1.4. Odsjek za drugostupanjski postupak.

*5.1.1. Odsjek za trgovinu*
Članak 38.

Odsjek za trgovinu obavlja upravne i stručne poslove u vezi s unaprjeđenjem i
razvojem trgovine Republike Hrvatske, te poduzima aktivnosti u vezi s
prilagodbom nacionalnog zakonodavstva koje se odnosi na trgovinu sa
zakonodavstvom Europske unije; prati i predlaže modele razvoja trgovine u skladu
s nastalim uvjetima na tržištu kao i razvitak i organizaciju robnih burzi i
dražbi; priprema analitičke podloge i predlaže mjere unaprjeđenja trgovine na
malo s aspekta njenog približavanja potrebama potrošača, te osigurava
ravnomjeran razvoj trgovine na cijelom teritoriju Republike Hrvatske vodeći
računa o specifičnim potrebama pojedinih kategorija potrošača i očuvanju urbanih
središta; predlaže mjere u vezi s radnim vremenom trgovine; izdaje akte vezane
za ispunjavanje posebnih uvjeta za obavljanje djelatnosti trgovine i prometa
robe; pruža stručnu pomoć tijelima i jedinicama lokalne i područne (regionalne)
samouprave, nadležnim za poslove trgovine; surađuje s drugim ministarstvima i
institucijama; obavlja i druge poslove iz svoga djelokruga.

*5.1.2. Odsjek za tržište i cijene*
Članak 39.

Odsjek za tržište i cijene predlaže i provodi gospodarsku politiku s područja
tržišta i cijena; obavlja upravne i stručne poslove u vezi sa zbivanjima na
području tržišta i cijena; prikuplja i informatič­ki obrađuje podatke o kretanju
cijena i marži na području Republike Hrvatske; obavlja poslove upravnog nadzora
na području tržišta i cijena i po potrebi predlaže poduzimanje mjera izravne
kontrole cijena; priprema analitičke podloge za praćenje stanja i pojava na
tržištu i prati učinke mjera trgovinske politike na kretanje cijena; predlaže i
provodi mjere vezane za tržište nekretninama; pruža stručnu pomoć tijelima i
jedinicama lokalne i područne (regionalne) samouprave, nadležnim za poslove
tržišta i cijena; surađuje s drugim ministarstvima i institucijama; obavlja i
druge poslove iz svoga djelokruga.

*5.1.3. Odsjek za primjenu novih tehnologija i elektroničku trgovinu*
Članak 40.

Odsjek za primjenu novih tehnologija i elektroničku trgovinu obavlja upravne i
stručne poslove koji se odnose na uvođenje novih oblika i tehnologija u
djelatnost trgovine u Republici Hrvatskoj, posebice onih koji se odnose na
razvoj elektroničke trgovine s ciljem njenog unaprjeđenja i razvoja sukladno
nastalim uvjetima na tržištu i razvoju novih tehnologija; prati primjenu
elektroničkog potpisa u Republici Hrvatskoj i poduzima aktivnosti u vezi
prilagodbe nacionalnog zakonodavstva koje se odnosi na elektroničko poslovanje
sa zakonodavstvom Europske unije; izdaje dozvole vezane za izdavanje
kvalificiranih certifikata davateljima usluga certificiranja; vodi Evidenciju
davatelja usluga certificiranja u Republici Hrvatskoj; vodi Registar davatelja
usluga izdavanja kvalificiranih certifikata u Re­pub­lici Hrvatskoj; osigurava
izvršenje opoziva svih certifikata koje je izdao davatelj usluga, a koji je iz
bilo kojih razloga prekinuo obavljanje djelatnosti izdavanja certifikata i nije
osigurao obavljanje te djelatnosti kod drugog davatelja usluga izdavanja
certifikata; provodi inspekcijski nadzor nad radom davatelja usluga izdavanja
certifikata; uspostavlja i osigurava rad nacionalnog certifikacijskog
ovjerovitelja; organizira i provodi donošenje, uvođenje i provedbu odluka koje
se odnose na dokumentaciju i procedure vezane za primjenu elektroničkog potpisa;
surađuje s drugim državnim tijelima i institucijama; obavlja i druge poslove iz
svog djelokruga.

*5.1.4. Odsjek za drugostupanjski postupak*
Članak 41.

Odsjek za drugostupanjski postupak provodi prvostupanjski i drugostupanjski
upravni postupak i obavlja upravni nadzor iz djelokruga Uprave; prati i
osigurava primjenu zakona i drugih propisa; pruža pomoć i surađuje s uredima
državne uprave oko primjene zakonskih i drugih propisa, a sve u okviru svoga
djelokruga i djelokruga Ministarstva.

***5.2. Odjel za zaštitu potrošača***
Članak 42.

Odjel za zaštitu potrošača obavlja poslove u vezi s izradom i provedbom zakona i
drugih propisa vezanih za zaštitu potrošača; daje stručna mišljenja vezana za
zaštitu potrošača; provodi aktivnost u vezi s prilagodbom nacionalnog
zakonodavstva sa zakonodavstvom Europske unije iz područja zaštite potrošača;
izrađuje izvješ­ća radi sustavnog informiranja nadležnih tijela o stupnju
usklađenosti zakonodavstva za potrebe pridruživanja Republike Hrvatske Europskoj
uniji; surađuje s nadležnim tijelima za zaštitu potrošača s područja Europske
unije; surađuje s sudovima časti Hrvatske gospodarske komore i Hrvatske
obrtničke komore pri rješavanju potrošačkih sporova; predlaže i prati iz svoje
nadležnosti, sadržaj projekata programa Europske unije; predlaže i provodi
politiku i mjere zaštite potrošača, uključivo i izradu Nacionalnog programa za
zaštitu potrošača u suradnji s Vijećem za zaštitu potrošača; prati ostvarivanje
ciljeva i zadataka utvrđenih Nacionalnim programom zaštite potrošača i o tome
izvješćuje Hrvatski sabor; obavlja struč­ne poslove vezane uz rad Vijeća za
zaštitu potrošača; uspostavlja i vodi Centralni informacijski sustav zaštite
potrošača; izrađuje i vodi Internet stranicu Odjela za zaštitu potrošača;
prikuplja, statistički obrađuje i analizira podatke koje u Centralni
informacijski sustav zaštite potrošača, dostavljaju sve nadležne institucije
vezane uz provođenje politike zaštite potrošača; izrađuje analize i priprema
analitičke podloge za praćenje stanja na području zaštite potrošača te predlaže
mjere za unaprjeđenje cjelokupnog sustava zaštite potrošača na području
Republike Hrvatske; provodi poslove iz sustava razmjene obavijesti u pogledu
proizvoda koji predstavljaju rizik za zdravlje i sigurnost potrošača (RAPEX) iz
nadležnosti Ministarstva koji obuhvaća postupak obavješćivanja drugih tijela
državne uprave, međunarodnih subjekata o nesigurnim proizvodima; surađuje s nad­ležnim
međunarodnim tijelima vezano uz obavijesti o nesigurnim proizvodima; obavlja
upravne i stručne poslove u vezi s osnivanjem i praćenjem rada Savjetovališta za
zaštitu potrošača; prati i predlaže mjere za unaprjeđenje i razvoj
Savjetovališta za zaštitu potrošača; izdaje odobrenja za rad Savjetovališta za
zaštitu potrošača; provodi stručno osposobljavanje osoba za rad u
Savjetovalištima za zaštitu potrošača; surađuje i prikuplja izvješća o svim
aktivnostima koja Savjetovališta poduzimaju u cilju zaštite potrošačkih prava;
pruža stručnu pomoć udrugama za zaštitu potrošača; obavlja upravne i stručne
poslove vezane uz projekte namijenjene udrugama za zaštitu potrošača; pruža
stručnu pomoć udrugama za zaštitu potrošača pri provođenju projekata; provodi
mjere upravnog nadzora; predlaže i provodi mjere u cilju podizanja razine
svijesti o zaštiti potrošača; predlaže i provodi mjere vezane za edukaciju
potrošača, trgovaca, djece u odgojno-obrazovnim institucijama, kao i svih
zainteresiranih sudionika u provođenju politike zaštite potrošača; obavlja i
pruža stručnu pomoć tijelima i jedinicama lokalne samouprave i uprave nadležnim
za poslove zaštite potrošača; surađuje s drugim ministarstvima, tijelima javne
vlasti te ostalim zainteresiranim stranama; obavlja i druge poslove iz svoga
djelokruga.
Za obavljanje poslova Odjela za zaštitu potrošača, ustrojavaju se sljedeći
odsjeci:
5.2.1. Odsjek za centralni informacijski sustav i nacionalni program zaštite
potrošača
5.2.2. Odsjek za edukaciju i informiranje o zaštiti potrošača
5.2.3. Odsjek za usklađivanje zakonodavstva i programe europske unije iz
područja zaštite potrošača

*5.2.1. Odsjek za centralni informacijski sustav i nacionalni program zaštite
potrošača*
Članak 43.

Odsjek za centralni informacijski sustav i nacionalni program zaštite potrošača
uspostavlja i vodi Centralni informacijski sustav zaštite potrošača; izrađuje
internet stranicu Odjela za zaštitu potrošača; prikuplja, statistički obrađuje i
analizira podatke koje u Centralni informacijski sustav zaštite potrošača
dostavljaju sve nad­ležne institucije vezane uz provođenje politike zaštite
potrošača; izrađuje analize i priprema analitičke podloge za praćenje stanja na
područ­ju zaštite potrošača; prati rad i predlaže mjere za unaprjeđenje rada
cjelokupnog sustava zaštite potrošača na području Republi­ke Hrvat­ske; izrađuje
Nacionalni program zaštite potrošača u suradnji s Vijećem za zaštitu potrošača;
prati ostvarivanje ciljeva i zadataka utvrđenih Nacionalnim programom zaštite
potrošača; izrađuje izvješća radi sustavnog informiranja javnosti o svih važ­nim
pitanjima zaštite potrošača; obavlja stručne poslove vezane uz rad Vijeća za
zaštitu potrošača; provodi poslove iz sustava RAPEX iz nadležnosti Ministarstva,
koji obuhvaća postupak obavješćivanja drugih tijela državne uprave, međunarodnih
subjekata o nesigurnim proizvodima; surađuje s nadležnim međunarodnim tijelima
vezano uz obavijesti o nesigurnim proizvodima; surađuje s drugim ministarstvima,
tijelima javne vlasti te ostalim zainteresiranim stranama; obavlja i druge
poslove iz svoga djelokruga.

*5.2.2. Odsjek za edukaciju i informiranje o zaštiti potrošača*
Članak 44.

Odsjek za edukaciju i informiranje o zaštiti potrošača obavlja upravne i stručne
poslove u vezi s osnivanjem i praćenjem rada Savjetovališta za zaštitu
potrošača; izdaje odobrenja za rad Savjetovališta za zaštitu potrošača; provodi
stručno osposobljavanje osoba za rad u Savjetovalištima; surađuje i prikuplja
izvješća o svim aktivnostima koje Savjetovališta poduzimaju u cilju zaštite
potrošačkih prava; pruža stručnu pomoć udrugama za zaštitu potrošača; obavlja
upravne i stručne poslove vezane za projekte namijenjene udrugama za zaštitu
potrošača; pruža stručnu pomoć udrugama za zaštitu potrošača pri provođenju
projekata; provodi mjere upravnog nadzora nad projektima namijenjenim udrugama
za zaštitu potrošača; prikuplja i statistički obrađuje podatke od svih subjekata
uključenih u provođenje politike zaštite potrošača; predlaže i provodi mjere u
cilju podizanja razine svijesti o zaštiti prava potrošača; predlaže i provodi
mjere vezane za edukaciju potrošača, trgovaca, djece u odgojno-obrazovnim
institucijama, kao i svih zainteresiranih sudionika u provođenju politike
zaštite potrošača; obavlja i pruža stručnu pomoć tijelima i jedinicama lokalne
samouprave i uprave nadležnim za poslove zaštite potrošača; surađuje s drugim
ministarstvima, tijelima javne vlasti te ostalim zainteresiranim stranama;
obavlja i druge poslove iz svoga djelokruga.

*5.2.3 Odsjek za usklađivanje zakonodavstva i programe Europske unije iz područja
zaštite potrošača*
Članak 45.

Odsjek za usklađivanje zakonodavstva i programe europske unije iz područja
zaštite potrošača obavlja poslove u vezi s izradom i provedbom zakona i drugih
propisa vezanih za zaštitu potrošača; daje stručna mišljenja vezana za zaštitu
potrošača; vodi aktivnosti u vezi sa prilagodbom nacionalnog zakonodavstva sa
zakonodavstvom Europske unije iz područja zaštite potrošača; surađuje s
nadležnim tijelima za zaštitu potrošača s područja Europske unije; surađuje s
sudovima časti Hrvatske gospodarske komore i Hrvatske obrtničke komore pri
rješavanju potrošačkih sporova; obavlja upravne i stručne poslove vezano uz
programe europske unije iz područja zaštite potrošača; sudjeluje u izradi
projekata namijenjenih programima europske unije za područje zaštite potrošača;
prati provođenje projekata prihvaćenih od strane Europske unije za područje
zaštite potrošača; izrađuje izvješća o realizaciji projekata prihvaćenih od
strane Europske unije za područje zaštite potrošača; surađuje s drugim
ministarstvima, tijelima javne vlasti te ostalim zainteresiranim stranama;
obavlja i druge poslove iz svoga djelokruga.

***5.3. Odjel za koordinaciju unutarnjeg tržišta***
Članak 46.

Odjel za koordinaciju unutarnjeg tržišta koordinira proces prilagodbe pravnog
sustava Republike Hrvatske i pravne stečevine Europske unije na području Slobode
kretanja roba, te koordinira stranu tehničku pomoć na istom području; koordinira
sustavom usklađivanja tehničkog zakonodavstva u Republici Hrvatskoj; koordinira
usklađivanje i implementaciju direktiva Novog i Starog pristupa; koordinira
poslove vezane za analizu neharmoniziranog područja (analiza postojećih zakona i
podzakonskih propisa i njihove usklađenosti s odredbama čl. 28., 29. i 30.
Ugovora o Europskoj zajednici (EZ) i načelom uzajamnog priznavanja koje
proizlaze iz sudske prakse Europskog suda pravde); koordinira poslovima vezanim
uz pristupanje Sporazumu o ocjeni sukladnosti i prihvaćanju industrijskih
proizvoda - (Agreement on Conformity Assessment and Acceptance of Industrial
Products) ACCA sporazum; obavlja poslove vezane za rješavanje problema nastalih
nepravilnom primjenom propisa koji uređuju unutarnje tržište, a bez pokretanja
sudskog postupka (poslovi u okviru sustava SOLVIT); obavlja poslove u vezi s
obavješćivanjem i suradnjom s međunarodnim organizacijama u području norma,
tehničkih propisa i postupaka ocjene sukladnosti; sudjeluje u radu Stalnog
odbora za unutarnje tržište Europske komisije te raznih drugih foruma i
sastanaka vezanih za Slobodu kretanja roba; koordinira poslove vezane s
upoznavanjem i informiranjem javnosti i gospodarstvenika o poslovima iz svoje
nadležnosti; izrađuje izvješća radi sustavnog informiranja nadležnih tijela o
stup­nju usklađenosti zakonodavstva za potrebe pridruživanja Republike Hrvatske
Europskoj uniji; izrađuje analize i priprema analitičke podloge za praćenje
stanja u harmoniziranom i neharmonizirnom području; sudjeluje i koordinira
izradu Nacionalnog programa Republike Hrvatske za pridruživanje EU, te prati
ostvarivanje ciljeva i zadataka utvrđenih Nacionalnim programom Republike
Hrvatske za pridruživanje EU; surađuje s institucijama za infrastrukturu
kvalitete, surađuje s drugim ministarstvima i institucijama; te obavlja i druge
poslove iz svoga djelokruga.
Za obavljanje poslova iz djelokruga Odjela za koordinaciju unutarnjeg tržišta
ustrojavaju se sljedeći odsjeci:
5.3.1. Odsjek za obavješćivanje i suradnju s međunarodnim organizacijama
5.3.2. Odsjek za harmonizaciju i implementaciju tehničkog zakonodavstva

*5.3.1. Odsjek za obavješćivanje i suradnju s međunarodnim organizacijama*
Članak 47.

Odsjek za obavješćivanje i suradnju s međunarodnim organizacijama obavlja
upravne i stručne poslove u vezi s obavješćivanjem i suradnjom s međunarodnim
organizacijama u području norma, tehničkih propisa i postupaka ocjene
sukladnosti; koordinira proces prilagodbe pravnog sustava Republike Hrvatske i
pravne stečevine Europske unije na području Slobode kretanja roba, te koordinira
stranu tehničku pomoć na istom području; obavlja poslove iz sustava SOLVIT-a
vezanih za rješavanje problema nastalih nepravilnom primjenom propisa koji
uređuju unutarnje tržište, a bez pokretanja sudskog postupka; sudjeluje u radu
stalnog odbora za unutarnje tržište Europske komisije te raznih drugih foruma i
sastanaka vezanih za Slobodu kretanja roba; koordinira i obavlja poslove vezane
uz pristupanje Sporazumu o ocjeni sukladnosti i prihvaćanju industrijskih
proizvoda (ACAA sporazum); sudjeluje u izradi nacrta prijedloga zakona i drugih
akata iz djelokruga rada Odjela, daje mišljenje na nacrte prijedloga zakona i
drugih akata dostavljenih od tijela državne uprave; izrađuje i koordinira
Nacionalni program Republike Hrvatske za pridruživanje EU te prati ostvarivanje
ciljeva i zadataka utvrđenih Nacionalnim programom Republike Hrvatske za
pridruživanje EU; prati i koordinira poslove vezane s upoznavanjem i
informiranjem javnosti i gospodarstvenika o poslovima iz svoje nadležnosti;
surađuje s institucijama za infrastrukturu kvalitete, surađuje s drugim
ministarstvima i institucijama; te obavlja i druge poslove iz svoga djelokruga.

*5.3.2. Odsjek za harmonizaciju i implementaciju tehničkog zakonodavstva*
Članak 48.

Odsjek za harmonizaciju i implementaciju tehničkog zakonodavstva obavlja upravne
i stručne poslove vezane za usklađivanje i implementaciju tehničkog
zakonodavstva a koje se odnosi na harmonizirano područje koje obuhvaća direktive
Novog i Starog pristupa, te na neharmonizirano područje koje obuhvaća čl.
28.-30. Ugovora o EZ i načelo uzajamnog priznavanja koje proizlazi iz sudske
prakse Europskog suda pravde; koordinira proces prilagodbe pravnog sustava
Republike Hrvatske i pravne stečevine Europske unije na području Slobode
kretanja roba, sudjeluje u radu stalnog odbora za unutarnje tržište Europske
komisije te raznih drugih foruma i sastanaka vezanih za Slobodu kretanja roba;
sudjeluje u izradi nacrta prijedloga zakona i drugih akata iz djelokruga rada
Odjela, daje mišljenje na nacrte prijedloga zakona i drugih akata dostavljenih
od tijela državne uprave; koordinira sustavom usklađivanja tehničkog
zakonodavstva u Republici Hrvatskoj kako bi se osiguralo jednoznač­no i
cjelovito preuzimanje tehničkih propisa u pravni sustav Republike Hrvatske;
koordinira usklađivanje i implementaciju direktiva Novog i Starog pristupa;
izrađuje izvješća radi sustavnog informiranja nadležnih tijela o stupnju
usklađenosti zakonodavstva za potrebe pridruživanja Republike Hrvatske Europskoj
uniji; izrađuje analize i priprema analitičke podloge za praćenje stanja u
harmoniziranom i neharmonizirnom području; izrađuje i koordinira Nacionalni
program Republike Hrvatske za pridruživanje EU, te prati ostvarivanje ciljeva i
zadataka utvrđenih Nacionalnim programom Republike Hrvatske za pridruživanje EU;
prati i koordinira poslove vezane s upoznavanjem i informiranjem javnosti i
gospodarstvenika o poslovima iz svoje nadležnosti; surađuje s institucijama za
infrastrukturu kvalitete, surađuje s drugim ministarstvima i institucijama; te
obav­lja i druge poslove iz svoga djelokruga.

***5.4. Odjel za provedbu mjera trgovinske politike***
Članak 49.

Odjel za provedbu trgovinske politike obavlja stručne i upravne poslove u svezi
provedbe mjera trgovinske politike, sudjeluje u izradi prijedloga mjera
trgovinske politike u svezi izvršavanja međunarod­nih ugovora o osiguranju
državne sigurnosti, zaštite čovjekove okoline i nadzora izvoza i uvoza pojedinih
plemenitih kovina, uključivo i mjere sprečavanja ilegalne trgovine naoružanja i
vojne opreme, obavlja poslove izdavanja dozvola za izvoz i uvoz naoružanja i
vojne opreme za komercijalne svrhe, obavlja poslove izdavanja dozvola za izvoz
robe dvojne namjene, obavlja poslove izdavanja potvrde o krajnjem korisniku za
naoružanje, vojnu opremu i robu dvojne namjene, provodi mjere ograničenja izvoza
i uvoza, te obavlja poslove izdavanja drugih dozvola za izvoz i uvoz roba koje
se nalaze na režimu dozvola, sudjeluje u sprječavanju ilegalne trgovine
naoružanja, vojne opreme i roba dvojne namjene, radi na implementiranju i
provedbi propisa vezanih uz izvoz i uvoz naoružanja i vojne opreme, te izvoz
robe dvojne namjene, organizira i koordinira rad povjerenstava za izvoz i uvoz
naoružanja i vojne opreme, te izvoz robe dvojne namjene, izrađuje i vodi bazu
podataka u vezi izvoza i uvoza naoružanja i vojne opreme, te robe dvojne
namjene, sudjeluje u ostvarivanju suradnje i radu tijela međunarodnih
organizacija i institucija koje se bave prometom i sprječavanjem nelegalne
trgovine naoružanja i vojne opreme, te robe dvojne namjene, sudjeluje u izradi
propisa za provedbu mjera trgovinske politike, daje stručna mišljenja na akte
drugih ministarstava u vezi provedbe mjera trgovinske politike.

6. UPRAVA ZA MEĐUNARODNE GOSPODARSKE ODNOSE I TRGOVINSKU POLITIKU

Članak 50.

Uprava za međunarodne gospodarske odnose i trgovinsku politiku obavlja sljedeće
upravne i stručne poslove u svezi s trgovinskom politikom Republike Hrvatske i
uopće međunarodnim gospodarskom odnosima Republike Hrvatske: definira,
implementira i prati provedbu mjera trgovinske politike, u skladu s gospodarskom
politikom Vlade Republike Hrvatske, i u suradnji s tijelima državne uprave,
državnim agencijama i poslovnom zajednicom; usklađuje aktivnosti i sudjeluje u
pregovorima o članstvu u Europskoj uniji iz područja nadležnosti Ministarstva;
predlaže i prati usklađivanje zakonodavstva na području trgovine, tržišta i
poduzetništva sa zakonodavstvom Europske unije; skrbi o prilagodbi sustava
Zajednič­koj trgovinskoj politici EU i ukupnim pripremama za članstvo u EU iz
područja nadležnosti Ministarstva; priprema, provodi, prati i koordinira s
drugim institucijama aktivnosti u svezi s članstvom Republike Hrvatske u
Svjetskoj trgovinskoj organizaciji (World Trade Organisation – WTO); promiče,
prati i predlaže načine unapređivanja gospodarskih odnosa s pojedinim zemljama,
integracijama i regionalnim inicijativama; priprema analitičke podloge za
utvrđivanje i provedbu gospodarske politike s inozemstvom; priprema, sudjeluje u
pregovorima i prati provedbu međunarodnih ugovora s područja gospodarskih odnosa
s inozemstvom iz nadležnosti Ministarstva; izrađuje analize, izvješća, mišljenja
i preglede koji služe kao podloge za formuliranje i evaluiranje trgovinske i
gospodarske politike Vlade Republike Hrvatske i kao temelj za kreiranje
strateških dokumenata Vlade Republike Hrvatske i prilagodbu postojećega
zakonskog okvira.
Obavljanjem navedenih poslova potrebno je ostvariti sljedeće ciljeve: osigurati
transparentnost trgovinske politike svim dionicima, a poglavito domaćim i
inozemnim gospodarskim subjektima; osigurati državnim agencijama jasne ciljeve
utemeljene na relevant­nim analizama; poticati i koordinirati horizontalno
umrežavanje državnih agencija s ciljem stvaranja boljeg poslovnog okruženja u
Republici Hrvatskoj; biti glavni nacionalni informacijski kanal i savjetodavno
tijelo o pitanjima gospodarskih politika; biti glavni nacionalni koordinator za
međunarodnu gospodarsku suradnju; i poticati, u okviru svoje nadležnosti,
povećanje izvoza, jačanje konkurentnosti i razvoj poduzetništva.
U sklopu Uprave za međunarodne gospodarske odnose i trgovinsku politiku,
ustrojavaju se:
6.1. Odjel za trgovinsku politiku
6.2. Odjel za međunarodne gospodarske odnose
6.3. Odjel za europske integracije.

***6.1. Odjel za trgovinsku politiku***
Članak 51.

Odjel za trgovinsku politiku u sklopu Uprave obavlja sljedeće upravne i stručne:
predlaže i provodi mjere trgovinske politike uključivši i mjere carinske
zaštite, zaštite od prekomjernog uvoza, subvencioniranog uvoza i uvoza po
dampinškim cijenama; evaluira primjenjene instrumente trgovinske politike;
surađuje s poslovnom zajednicom (Hrvatska udruga poslodavaca, Hrvatska
gospodarska komora, Nacionalno vijeće za konkurentnost) u pripremi donošenja
instrumenata trgovinske politike; prati trgovinske odnose s EU s ciljevima
zaštite interesa Republike Hrvatske u okviru trgovinske politike EU; prati
problematiku i sudjeluje u aktivnostima vezanim na osjetljive proizvode (čelik,
proizvodi od željeza, tekstil, goveđe meso, šećer, vata, gaza...); prati
problematiku i sudjeluje u aktivnostima vezanim na proizvode s dvojnom namjenom;
prati provedbu i sudjeluje u radu sjednica Mješovitih odbora o provedbi Ugovora
o slobodnoj trgovini te gospodarskih i trgovinskih odbora; sudjeluje u izradi
analitičkih podloga za pripremu prijedloga zakona i podzakonskih propisa;
sudjeluje u pripremi prijedloga zakona i podzakonskih propisa iz područja
trgovinske politike; izrađuje očitovanja na prijedloge zakona i podzakonskih
propisa s obzirom na njihovu usklađenost s multilateralnim trgovinskim sustavom
i drugim međunarodnim obvezama; surađuje na izradi strateških dokumenata; daje
mišljenja, priprema očitovanja, izvješća te materijale za ministra i državne
dužnosnike; izrađuje periodička (mjesečna, godišnja, po potrebi) izvješća o
procesima koje Odjel prati i u kojima sudjeluje; obavlja i druge poslove iz
svoga djelokruga.
Za obavljanje poslova Odjela za trgovinsku politiku, ustrojavaju se sljedeći
odsjeci:
6.1.1. Odsjek za mjere trgovinske politike i robu s dvojnom namjenom
6.1.2. Odsjek za Svjetsku trgovinsku organizaciju (WTO)
6.1.3. Odsjek za pravne aspekte trgovinske politike.

*6.1.1. Odsjek za mjere trgovinske politike i robu s dvojnom namjenom*
Članak 52.

Odsjek za mjere trgovinske politike i robu s dvojnom namjenom u sklopu Odjela
obavlja sljedeće upravne i stručne: predlaže i provodi mjere trgovinske
politike, uključujući i mjere carinske zaštite, zaštite od prekomjernog uvoza,
subvencioniranog uvoza i uvoza po dampinškim cijenama; priprema prijedlog visine
carinskih stopa za industrijske proizvode; izrađuje prijedlog Carinske tarife te
predlaže izmjene Carinske tarife u skladu sa zahtjevima hrvatskog gospodarstva;
prati problematiku i sudjeluje u aktivnostima vezanim na opću shemu
preferencijala (GSP) i buduću provedbu autonomnih preferencijala EU; analizira
provedbu i učinke primjene mjera zaštite domaćeg gospodarstva; provodi ispitne
postupke za uvođenje zaštit­nih mjera i antidampinških pristojbi; sudjeluje u
izradi analitičkih podloga za pripremu prijedloga zakona i podzakonskih propisa
iz područja trgovinske politike; sudjeluje u pripremi prijedloga zakona i
podzakonskih propisa iz područja trgovinske politike; izrađuje očitovanja na
prijedloge zakona i podzakonskih propisa s obzirom na njihovu usklađenost s
multilateralnim trgovinskim sustavom i drugim međunarodnim obvezama; priprema
sudjelovanje Republike Hrvatske u Odboru 133 Vijeća Europe; prikuplja
informacije i prati sudjelovanje Republike Hrvatske u sustavu kumulacije
podrijetla; predlaže pokretanje postupka za sklapanje ugovora o slobodnoj
trgovini; sudjeluje u izradi pregovaračke platforme, priprema tekst ugovora u
dijelovima koji se odnose na trgovinu industrijskim proizvodima, uslugama i
poticanje ulaganja, sudjeluje u pregovorima oko ugovora o slobodnoj trgovini te
analizira njihovu provedbu; sudjeluje u pripremi i radu sjednica Mješovitih
odbora o provedbi ugovora o slobodnoj trgovini; sudjeluje u pripremi propisa
vezanih uz nadzor prometa osjetljivih roba, prati problematiku i sudjeluje u
aktivnostima vezanim na osjetljive proizvode (čelik, proizvodi od željeza,
tekstil, goveđe meso, šećer, vata, gaza...); sudjeluje u članstvu Republike
Hrvatske u Kimberley procesu i izdaje certifikate za izvoz neobrađenih
dijamanata; sudjeluje u izradi nacrta zakona i podzakonskih propisa i provodi
propise vezane uz izvoz robe s dvojnom namjenom; prati izvršavanje međunarodnih
obveza preuzetih temeljem pristupa Republike Hrvatske različitim konvencijama i
režimima povezanih s nadzorom oružja i robe s dvojnom namjenom; sudjeluje u radu
nacionalnih i međunarodnih radnih tijela na području nadzora oružja i robe s
dvojnom namjenom, sukladno preuzetim međunarodnim obvezama; sudjeluje u pripremi
seminara vezano uz nadzor prometa oružja i robe s dvojnom namjenom; ostvaruje i
koordinira suradnju sa sigurnosnim organizacijama/ inicijativama
(Sjevernoatlantski savez/North-Atlantic Treaty Organization - NATO, Australska
skupina, Vassenaar Ugovor); surađuje s drugim državnim tijelima i institucijama.

*6.1.2. Odsjek za Svjetsku trgovinsku organizaciju (WTO)*
Članak 53.

Odsjek za Svjetsku trgovinsku organizaciju (WTO) u sklopu Odjela obavlja
slijedeće upravne i stručne: priprema, provodi i koordinira s drugim
institucijama sve aktivnosti vezane za članstvo Republike Hrvatske u WTO-u, s
ciljem ispunjavanja obveza koje proizlaze iz članstva u WTO-u: priprema
platformu i sudjelovanje u bilateralnim pregovorima sa zemljama u procesu
pristupanja WTO-u (priprema zahtijeva Republike Hrvatske na području carina za
industrijske proizvode i na području trgovine uslugama); priprema platformi i
sudjelovanje u multilateralnim pregovorima u okviru WTO-a; izrada prijedloga
platforme za pregovore o pristupu tržištu za nepoljoprivredne proizvode;
sudjelovanje u izradi analitičkih podloga i očitovanja na prijedloge zakona i
podzakonskih propisa s obzirom na njihovu usklađenost s obvezama preuzetim u
okviru WTO-a, te sudjelovanje u implementaciji WTO pravila u hrvatsko
zakonodavstvo; koordiniranje komunikacije s Tajništvom WTO-a; praćenje
aktivnosti i ostvarivanje suradnje s Misijom pri WTO Republike Hrvatske u
Ženevi, i stranim diplomatsko-konzularnim predstavnicima u Republici Hrvatskoj s
obzirom na obveze Repub­like Hrvatske preuzete članstvom u WTO; sudjeluje u
pregovorima oko ugovora o slobodnoj trgovini; prati i analizira provedbu ugovora
o slobodnoj trgovini s obzirom na usklađenost s WTO pravilima; priprema
notifikaciju propisa i postupaka trgovinske politike Tajništvu WTO-a.

*6.1.3. Odsjek za pravne aspekte trgovinske politike*
Članak 54.

Odsjek za pravne aspekte trgovinske politike u sklopu Odjela obavlja sljedeće
upravne i stručne poslove: surađuje na izradi nacrta zakona; izrađuje očitovanja
na prijedloge zakona i podzakonskih propisa; prati pravne učinke članstva
Republike Hrvatske u međunarodnim organizacijama i integracijama; prati promjene
zakonodavstva EU; prati proces prilagodbe hrvatskog zakonodavstva pravnoj
stečevini EU; sudjeluje u aktivnostima prilagodbe zakonodavstva u nadležnosti
Ministarstva; prati i sudjeluje u procesu implementacije pravila Svjetske
trgovinske organizacije u hrvatsko zakonodavstvo; daje mišljenja na predložene
zakonske i podzakonske akte koji nisu iz nadležnosti Ministarstva.

***6.2. Odjel za međunarodne gospodarske odnose***
Članak 55.

Odjel za međunarodne gospodarske odnose prati stanje i trendove u gospodarstvima
zemalja partnera, poglavito njihove trgovinske politike; prikuplja informacije
vezane na pristupanje novih članica WTO-u, Srednjoeuropskom ugovoru o slobodnoj
trgovini (Central European Free Trade Agreement – CEFTA) i EU; prati aktivnosti
i ostvaruje suradnju s gospodarskim i trgovinskim odjelima hrvatskih
veleposlanstava; definira i provodi mjere suradnje s državnim agencijama
(Hrvatska agencija za malo gospodarstvo - HAMAG, Agencija za promicanje izvoza i
ulaganja - APIU) i poslovnom zajed­nicom (Hrvatska udruga poslodavaca - HUP,
Hrvatska gospodarska komora - HGK, Nacionalno vijeće za konkurentnost - NVK) s
ciljem definiranja pretpostavki i smjerova daljnjeg razvitka gospodarskih odnosa
sa zemljama partnerima.
U svrhu ostvarivanja navedenih ciljeva, Odjel u sklopu Uprave obavlja sljedeće
upravne i stručne poslove: predlaže, priprema, koordinira i ostvaruje
međunarodnu gospodarsku suradnju te predlaže mjere za unaprjeđenje gospodarske
suradnje, uključujući i sudjelovanje u predlaganju mjera za rast izvoza;
predlaže pokretanje pregovora oko sklapanja ili stavljanja izvan snage
međunarodnih trgovinskih ili gospodarskih ugovora, te ugovora o slobodnoj
trgovini; sudjeluje u pripremi materijala za pregovore; prati i analizira učinke
sklopljenih ugovora; izrađuje izvješća Vladi Republike Hrvatske o tijeku i
okončanju pregovora; priprema sastanke dvostranih međuvladinih komisija, odbora,
radnih skupina i konzultacija o gospodarskim pitanjima; koordinira i sudjeluje u
implementaciji mjera koje predlažu mješoviti odbori te prati i analizira učinke
implementiranih mjera; usklađuje aktivnosti s drugim državnim tijelima i
institucijama u vezi s gospodarskom suradnjom s trećim zemljama; sudjeluje u
radu skupina za prekograničnu suradnju; surađuje na izradi strateških
dokumenata; daje mišljenja, priprema očitovanja, izvješća te materijale za
ministra i državne dužnosnike; izrađuje periodička (mjesečna, godišnja, po
potrebi) izvješća o procesima koje Odjel prati i u kojima sudjeluje; obavlja i
druge poslove iz svoga djelokruga.
Za obavljanje poslova Odjela za međunarodne gospodarske odnose, ustrojavaju se:
6.2.1. Odsjek za bilateralne gospodarske odnose
6.2.2. Odsjek za multilateralne gospodarske odnose
6.2.3. Odsjek za međunarodne ugovore
6.2.4. Odsjek za analitiku.

*6.2.1. Odsjek za bilateralne gospodarske odnose*
Članak 56.

Odsjek za bilateralne gospodarske odnose u sklopu Odjela obav­lja sljedeće
upravne i stručne poslove: predlaže, priprema, koordinira i ostvaruje dvostranu
međunarodnu gospodarsku suradnju, te predlaže mjere za unaprjeđenje dvostrane
gospodarske suradnje; prati stanje i trendove u gospodarstvima zemalja partnera,
poglavito njihove trgovinske politike te definira pretpostavke i smjerove
daljnjeg razvitka gospodarskih odnosa sa zemljama partnerima (uključujući i
sudjelovanje u predlaganju mjera za rast izvoza); predlaže pokretanje postupka
za sklapanje ili stavljanje izvan snage gospodarskih i trgovinskih ugovora;
sudjeluje u pripremi materijala za pregovore, praćenje provedbe ugovora; provodi
postupak usklađivanja teksta protokola i memoranduma i prati sve aktivnosti oko
sklapanja i stupanja na snagu protokola i memoranduma; priprema izvješća o
učinku pojedinih ugovora na trgovinu; sudjeluje u pregovorima oko dvostranih
ugovora o slobodnoj trgovini; sudjeluje u pripremi i radu sjednica Mješovitih
odbora o provedbi ugovora o slobodnoj trgovini; prati i analizira provedbu
ugovora o slobodnoj trgovini; sudjeluje u pripremi i radu dvostranih
međuvladinih odbora ili komisija; izrađuje izvješća Vladi Republike Hrvatske o
tijeku i okončanju pregovora oko međunarodnih ugovora s područja gospodarskih
odnosa s inozemstvom iz nadležnosti Uprave; prikuplja informacije vezane na
pristupanje novih članica WTO-u, CEFTA-i, EU; vodi rad mješovitih odbora o
gospodarskoj i trgovinskoj suradnji; koordinira i sudjeluje u implementaciji
mjera koje predlažu mješoviti odbori te prati i analizira učinke implementiranih
mjera; prati aktivnosti radnih skupina za prekograničnu suradnju; prati
aktivnosti i ostvaruje suradnju s gospodarskim i trgovinskih odjela hrvatskih
veleposlanstava;definira i provodi mjere suradnje s državnim agencijama (HAMAG,
APIU) i poslovnom zajednicom (HUP, HGK, NVK).
Odsjek također priprema putovanja za ministra i druge dužnos­nike, jednako tako
sudjeluje u pripremi posjeta stranih dužnosnika Ministarstvu: održava
komunikaciju Kabineta i Uprave, te surađuje s diplomatsko-konzularnim
predstavnicima po protokolarnim pitanjima; prikuplja, objedinjuje, kontrolira i
dostavlja radne materijale dužnosniku; izrađuje programe, organizira
doček/ispraćaj, službene domjenke/ ručkove/ večere, prijevoz, konferencijske
dvorane, hotelski smještaj, nabavu poklona i promidžbenih materijala; održava
komunikaciju Ureda glasnogovornika i Odjela za odnose s javnošću i Uprave;
objedinjuje i održava godišnji plan međunarodnih aktivnosti.

*6.2.2. Odsjek za multilateralne gospodarske odnose*
Članak 57.

Odsjek za multilateralne gospodarske odnose u sklopu Odjela obavlja sljedeće
upravne i stručne: priprema, provodi i koordinira s drugim institucijama sve
aktivnosti vezane za članstvo Republike Hrvatske u CEFTA-i, s ciljem
ispunjavanja obveza koje proizlaze iz tog članstva; priprema platformi i
sudjelovanje u bilateralnim pregovorima sa zemljama članicama oko daljnje
liberalizacije trgovine, priprema platformi i sudjelovanje u multilateralnim
pregovorima u okviru CEFTA-e, koordiniranje komunikacije s Tajništvom CEFTA-e;
priprema, koordinira i ostvaruje suradnju s drugim regionalnim trgovinskim
ugovorima (Europskim udruženjem slobodne trgovine/ European Free Trade
Association - EFTA), te sustavno prati i ostvaruje suradnju s ekonomskim
organizacijama unutar UN sustava (Ekonomska komisija Ujedinjenih naroda za
Europu/The United Nations Economic Commission for Europe - ECE-UN, Vijeće za
ekonomska i socijalna pitanja Ujedinjenih naroda/Economic and Social Council of
the United Nations - ECOSOC, Konfekrencija Ujedinjenih naroda o trgovini i
razvoju/United Nations Conference on Trade and Development – UNCTAD), sudjeluje
u pregovorima oko multilateralnih ugovora o slobodnoj trgovini; po potrebi
sudjeluje u pripremi i radu sjednica Mješovitih odbora o gospodarskoj i
trgovinskoj suradnji; sudjeluje u radu radnih skupina za prekograničnu suradnju.

*6.2.3. Odsjek za međunarodne ugovore*
Članak 58.

Odsjek za međunarodne ugovore u sklopu Odjela obavlja sljede­će upravne i
stručne poslove: prati sve aktivnosti vezane na međunarodne ugovore s područja
gospodarskih odnosa s inozemstvom iz nadležnosti Ministarstva; pokreće postupak
za sklapanje ugovora; sudjeluje u pregovorima oko ugovora; brine o postupaku
objavljivanja i potvrđivanja ugovora; izrađuje očitovanja o primjeni odredbi
ugovora; prati tijek/provodi arbitražne postupke; pokreće i vodi postupak
stavljanja ugovora izvan snage; vodi postupke izmjena i dopuna ugovora s trećim
zemljama u okviru procesa pristupanja EU; kreira i održava bazu podataka o
Ugovorima; sudjeluje u postupku usklađivanja teksta protokola i memoranduma i
prati sve aktivnosti oko sklapanja i stupanja na snagu protokola i memoranduma;
prati proces prilagodbe hrvatskog zakonodavstva pravnoj stečevini EU, proces
izmjena zakonodavstva koje proizlaze iz članstva u Svjetskoj trgovinskoj
organizaciji te sudjeluje u aktivnostima prilagodbe zakonodavstva u nadležnosti
Ministarstva.

*6.2.4. Odsjek za analitiku*
Članak 59.

Odsjek za analitiku u sklopu Odjela obavlja sljedeće upravne i stručne poslove:
priprema periodičke statističke preglede; usklađuje i objedinjuje periodičke
sektorske/ granske preglede iz područja nadležnosti Ministarstva; izrađuje i
održava bazu znanja; izrađuje analitičke prikaze, priprema podloge za strateške
dokumente Vladi Republike Hrvatske; izrađuje podloge za pripremu mjera za
unaprjeđivanje međunarodne gospodarske suradnje; osigurava standard za
dokumentiranje; osigurava transparentnost rada Uprave izradom minimuma standarda
za periodičko izvješćivanje; upravlja informacijama, dokumentima i znanjem
unutar Uprave.

***6.3. Odjel za europske integracije***
Članak 60.

Odjel za europske integracije u sklopu Uprave obavlja sljedeće upravne i stručne
poslove: zadužen je za praćenje i koordinaciju svih procesa u okviru pristupanja
Republike Hrvatske Europskoj uniji; prati i nadgleda ispunjenje obveza preuzetih
Sporazumom o stabilizaciji i pridruživanju (SSP); priprema i sudjelovanje na:
sastancima tijela za provedbu SSP-a, sastancima odbora i pododbora,
konzultacijama s Europskom komisijom i na ostalim radnim ad hoc sastancima o
pitanjima provedbe SSP-a; koordinira suradnju s ostalim tijelima državne uprave
i institucijama; prati aktivnosti tijela državne uprave u implementaciji
gospodarske politike Vlade Republike Hrvatske u kontekstu pristupanja EU;
sustavno prati proces pregovora o članstvu; po potrebi sudjeluje u pripremi i
izradi pregovaračkih stajališta te daje mišljenja na nacrte pregovaračkih
stajališta ostalih tijela državne uprave; koordinira i prati aktivnosti glede
institucionalnog razvitka, jačanja administrativnih kapaciteta i suradnje s
institucijama EU; pruža logističku potporu EU koordinatoru; daje upute i
surađuje na pripremi i izradi strateških dokumenata vezanih za pristupanje
Republike Hrvatske Europskoj uniji (Nacionalni program, Izvješće o napretku,
Pretpristupni ekonomski program, itd.); predlaže i organizira seminare,
konferencije, radionice, panele (uključujući interne) vezano za podizanje razine
svijesti o pristupnom procesu; prati i interno izvješćuje o aktivnostima Misije
Republike Hrvatske pri EZ i veleposlanstva Republike Hrvatske u zemlji
predsjedavajućoj EU; surađuje na izradi strateških dokumenata; daje mišljenja,
priprema očitovanja, izvješća, te materijale za ministra i državne dužnosnike;
izrađuje periodička (tjedna, mjesečna, godišnja, po potrebi) izvješća o procesu
pristupanja Republike Hrvatske EU iz djelokruga Ministarstva; izrađuje
periodička (tjedna, mjesečna, godišnja, po potrebi) izvješća o ispunjenju obveza
preuzetih SSP-om iz nadležnosti Ministarstva; izrađuje periodička (tjedna,
mjesečna, godišnja, po potrebi) izvješća o procesima koje Odjel prati; obavlja i
druge poslove iz svoga djelokruga.

7. UPRAVA ZA POTICANJE ULAGANJA I IZVOZ

Članak 61.

Uprava za poticanje ulaganja i izvoz obavlja upravne i stručne poslove koji se
odnose na razradu strategije poticanja ulaganja i izvoza i njihovu provedbu,
razvitak slobodnih zona, industrijskih zona, clustera, tehnoloških parkova i
distrikata, otklanjanje prepreka ulaganjima, regionalni razvoj, predlaže
provođenje mjera gospodarske politike u cilju povećanja domaćih i stranih
ulaganja sa svrhom regionalnog razvoja, provodi aktivnosti vezane za promidžbu i
promociju uvjeta za ulaganje u hrvatsko gospodarstvo i sigurnost tih ulaganja,
sudjeluje u poslovima vezanim uz međunarodne projekte, obavlja
analitičko-statističke poslove prikupljajući i razmjenjujući gospodarske
podatke, predlaže i prati propise koji uređuju pitanja ulaganja, procjenjuje i
odobrava korištenje poticajnih mjera, osniva i prati rad slobodnih zona i
skladišta, industrijskih zona, clustera, tehnoloških parkova i distrikata,
identificira i predlaže načine rješavanja problema nastalih u realizaciji
konkretnih projekata, izrađuje prijedloge propisa i prati njihovu primjenu,
predlaže mjere i aktiv­nosti za osiguranje i izgradnju mreže potpornih
institucija, zona, centara i inkubatora, potiče osnivanje i izgradnju
institucionalne podrške poduzetništvu u malom gospodarstvu, povezivanje u
jedinstvenu mrežu potpornih institucija u svrhu razvoja poduzetništvate, te
obavlja i druge poslove iz svog djelokruga.
U sklopu Uprave za poticanje ulaganja i izvoz ustrojavaju se:
7.1. Odjel za poticanje ulaganja i investicije
7.2. Odjel za razvoj clustera, slobodnih i poduzetničkih zona
7.3. Odjel za izvoz

***7.1. Odjel za poticanje ulaganja i investicije***
Članak 62.

Odjel za poticanje ulaganja i investicije obavlja poslove koji se odnose na
planiranje, razvoj i unapređenje mogućnosti za privlačenje svih oblika ulaganja
i realizaciju investicijskih projekata u Repub­lici Hrvatskoj. Odjel pruža
tehničku i savjetodavnu pomoć domaćim i stranim investitorima, planira i
izrađuje strategiju promocije ulaganja, izrađuje izvješća i pruža stručne
informacije iz djelokruga svoje nadležnosti, surađuje s drugim državnim,
lokalnim i gospodarskim institucijama na konkretnim investicijskim projektima do
usuglašavanja i realizacije ugovora, predlaže konkretna rješenja pojedinih
pitanja, prati realizaciju dogovorenih projekata, identificira probleme nastale
u realizaciji konkretnih projekata. Odjel obavlja sve poslove vezane uz provedbu
Zakona o poticanju ulaganja u dijelu koji se odnosi na poticajne mjere, carinske
i porezne povlastice, zaprima i obrađuje zahtjeve za odobrenje poticajnih mjera,
carinskih i poreznih povlastica te o istim vodi evidenciju, predlaže i
unapređuje zakonsku regulativu u cilju poboljšanja uvjeta za ulaganje, izrađuje
periodička izvješća o provedbi strategije poticanja ulaganja, surađuje s drugim
državnim tijelima Republike Hrvatske u cilju uspostave potrebne organizacijske
strukture za provođenje zakona i drugih akata iz područja ulaganja i slobodnih
zona u Republici Hrvatskoj, te izrađuje prijedloge propisa kojima se uređuju
pravna pitanja te prati primjenu zakonskih propisa; obavlja i druge poslove iz
svog djelokruga.

***7.2. Odjel za razvoj clustera, slobodnih i poduzetničkih zona***
Članak 63.

Odjel za razvoj clustera, slobodnih i poduzetničkih zona obavlja poslove u svezi
s osnivanjem slobodnih i poduzetničkih zona i skladišta, te provodi postupke za
donošenje odluka o davanju koncesija za osnivanje slobodnih zona i suglasnosti
za osnivanje skladišta, koordinira poslove vezane za utvrđivanje uvjeta za
početak rada slobodnih i poduzetničkih zona i skladišta, vodi registar slobodnih
i poduzetničkih zona i skladišta, industrijskih zona, clustera, tehnoloških
parkova i distrikata, prati i analizira rad unutar slobodnih i poduzetničkih
zona i skladišta, clustera, te predlaže mjere za razvoj djelatnosti u njima,
obavlja promidžbene, marketinške aktivnosti sa svrhom internacionalizacije
hrvatskog gospodarstva i ciljem poticanja transfera tehnologije, inovacija i
znanja, planira i provodi poslove koji se odnose na promidžbeno marketinške
aktivnosti s ciljem privlačenja kapitala u industrijske zone, clustere, vodi
evidenciju i izrađuje godišnja izvješća o radu slobodnih i poduzetničkih zona,
predlaže i unapređuje zakonsku regulativu u cilju poboljšanja uvjeta za
ulaganje, surađuje s drugim državnim tijelima Republike Hrvatske u cilju
uspostave potrebne organizacijske strukture za provođenje zakona i drugih akata
iz područja ulaganja, slobodnih zona, industrijskih zona, clustera, u Republici
Hrvatskoj, izrađuje prijedloge propisa kojima se uređuju pravna pitanja te prati
primjenu zakonskih propisa; izrađuje izvješća i pruža stručne informacije iz
djelokruga svoje nadležnosti; predlaže mjere i aktivnosti za osiguranje i
izgradnju mreže potpornih institucija, zona, centara i inkubatora, potiče
osnivanje i izgradnju institucionalne podrške poduzetništvu u malom gospodarstvu
te njihovo povezivanje u jedinstvenu mrežu potpornih institucija u svrhu razvoja
poduzetništva; organizira i osigurava provedbu tih mjera, analizira i prati
njihove učinke; pred­laže i provodi mjere za poticanje uvođenja novih
tehnologija: prati i prikuplja informacije te analizira stanje i sastavlja
izvješća o radu potpornih institucija za malo gospodarstvo; koordinira
aktivnosti na poticanju ulaganja kroz fondove i brine o ravnomjernijem razvoju
jedinica lokalne samouprave; radi izvješća o radu potpornih institucija za malo
gospodarstvo; prati provedbu zakona i podzakonskih propisa iz ovoga područja;
nadzire namjensko korištenje sredstava za poduzetničke zone, centre i
inkubatore; potiče razvoj i umrežavanje informacijskih baza u malom
poduzetništvu surađuje s drugim ustrojstvenim jedinicama, te udrugama
poduzetnika.
U sklopu Odjela za razvoj clustera, slobodnih i poduzetničkih zona ustrojavaju
se sljedeći odsjeci:
7.2.1. Odsjek za razvoj slobodnih zona i clustera
7.2.2. Odsjek za razvoj poduzetničkih zona

*7.2.1. Odsjek za razvoj slobodnih zona i clustera*
Članak 64.

Odsjek za razvoj slobodnih zona i clustera obavlja poslove u svezi s osnivanjem
slobodnih zona i skladišta, te provodi postupke za donošenje odluka o davanju
koncesija za osnivanje slobodnih zona i suglasnosti za osnivanje skladišta,
koordinira poslove vezane za utvrđivanje uvjeta za početak rada slobodnih zona i
skladišta, vodi registar slobodnih zona i skladišta, industrijskih zona,
clustera, tehnoloških parkova i distrikata, prati i analizira rad unutar slobod­nih
zona i skladišta, clustera, te predlaže mjere za razvoj djelatnosti u njima,
obavlja promidžbene, marketinške aktivnosti sa svrhom internacionalizacije
hrvatskog gospodarstva i ciljem poticanja transfera tehnologije, inovacija i
znanja, planira i provodi poslove koji se odnose na promidžbeno marketinške
aktivnosti s ciljem privlačenja kapitala u industrijske zone, clustere, vodi
evidenciju i izrađuje godišnja izvješća o radu slobodnih zona, predlaže i
unapređuje zakonsku regulativu u cilju poboljšanja uvjeta za ulaganje, surađuje
s drugim državnim tijelima Republike Hrvatske u cilju uspostave potrebne
organizacijske strukture za provođenje zakona i drugih akata iz područja
ulaganja, slobodnih zona, industrijskih zona, clustera, u Republici Hrvatskoj,
izrađuje prijedloge propisa kojima se uređuju pravna pitanja te prati primjenu
zakonskih propisa; izrađuje izvješća i pruža stručne informacije iz djelokruga
svoje nadležnosti

*7.2.2. Odsjek za razvoj poduzetničkih zona*
Članak 65.

Odsjek za razvoj poduzetničkih zona predlaže mjere i aktivnosti za osiguranje i
izgradnju mreže potpornih institucija, zona, centara i inkubatora, potiče
osnivanje i izgradnju institucionalne podrške poduzetništvu u malom gospodarstvu
te njihovo povezivanje u jedinstvenu mrežu potpornih institucija u svrhu razvoja
poduzet­ništva; organizira i osigurava provedbu tih mjera, analizira i prati
njihove učinke; predlaže i provodi mjere za poticanje uvođenja novih
tehnologija: prati i prikuplja informacije te analizira stanje i sastavlja
izvješća o radu potpornih institucija za malo gospodarstvo; koordinira
aktivnosti na poticanju ulaganja kroz fondove i brine o ravnomjernijem razvoju
jedinica lokalne samouprave; radi izvješća o radu potpornih institucija za malo
gospodarstvo; prati provedbu zakona i podzakonskih propisa iz ovoga područja;
nadzire namjensko korištenje sredstava za poduzetničke zone, centre i
inkubatore; potiče razvoj i umrežavanje informacijskih baza u malom poduzet­ništvu
surađuje s drugim ustrojstvenim jedinicama, te udrugama poduzetnika; obavlja i
druge poslove iz svoga djelokruga.

***7.3. Odjel za izvoz***
Članak 66.

Odjel za izvoz obavlja poslove koji se odnose na planiranje, razvoj i
unapređenje mogućnosti za poticanje izvoza hrvatskog gospodarstva i unapređenja
svih oblika izvoznih aktivnosti hrvatskih gospodarksih subjekata, obavlja
poslove analize i praćenja trendova međunarodnih gospodarskih odnosa, te planira
i izrađuje strategije promocije izvoza hrvatskih roba i usluga, izrađuje
izvješća i pruža stručne informacije iz djelokruga svoje nadležnosti, Odjel
pruža teh­ničku i savjetodavnu pomoć hrvatskim poduzećima-izvoznicima i surađuje
s drugim državnim, lokalnim i gospodarskim institucijama na pojedinim izvoznim
projektima i projektima međunarodne trgovine, obavlja sve poslove vezane uz
pripremu i provedbu zakonske regulative u domeni poticanja izvoza u dijelu koji
se odnosi na odobravanje poticajnih mjera i drugih potpora za izvoz, zaprima i
obrađuje zahtjeve za odobrenje poticajnih mjera i drugih potpora za izvoz, o
istima vodi evidenciju i nadzire korištenje poticajnih mjera i drugih potpora za
izvoz i obavlja druge poslove iz svog djelokruga.

8. RAVNATELJSTVO ZA ROBNE ZALIHE

Članak 67.

Ravnateljstvo za robne zalihe obavlja poslove određene Zakonom o državnim robnim
zalihama i to: gospodarske upravne i stručne poslove u svezi s formiranjem,
korištenjem i obnavljanjem robnih zaliha i osiguranjem skladišnog prostora za
smještaj i čuvanje robnih zaliha; priprema prijedlog programa robnih zaliha,
programa količine i razmještaja i godišnjeg programa stalnih zaliha, kao i druge
akte određene zakonom; zaključuje ugovore o poslovima robnog prometa i druge
ugovore na način i uz uvjete utvrđene zakonom i aktima Vlade Republike Hrvatske;
brine o investicijskom i tekućem održavanju skladišta u vlasništvu
Ravnateljstva, odnosno državnom vlasništvu, kao i opreme i sredstava u
skladištima i ostalim objektima koje koristi Ravnateljstvo; obavlja
financijsko-računovodstvene knjigovodstvene poslove državnih robnih zaliha, vodi
računovodstvo Ravnateljstva; obavlja analitičko-planske i pravne poslove te
nadzor nad provedbom ugovornih prava i obveza o skladištenju i čuvanju robnih
zaliha i stanju zaliha te druge stručne i tehničke poslove za izvršavanje
funkcije robnih zaliha; obavlja poslove u skladu s odlukama Vlade Republike
Hrvatske.
Unutarnje ustrojstvene jedinice u Ravnateljstvu za robne zalihe su:
8.1. Odjel za robne zalihe
8.2. Odjel za financijsko-računovodstvene i analitičko-planske poslove
8.3. Odjel pravnih poslova.

***8.1. Odjel za robne zalihe***
Članak 68.

Odjel za robne zalihe prati i analizira stanje i kretanja na tržištu i u
proizvodnji roba sa aspekta uloge robnih zaliha; priprema i sudjeluje u izradi
prijedloga Programa stalnih robnih zaliha i Godišnjeg programa stalnih robnih
zaliha; predlaže, obnavlja i izvršava plan nabave i prodaje roba sukladno
utvrđenim Godišnjim programom robnih zaliha i odlukama Vlade Republike Hrvatske;
prati promjene i primjenu zakona i drugih propisa koji se odnose na poslovanje
sa robnim zalihama; prati i osigurava pravovremenost u izvršavanju ugovornih
obveza između Ravnateljstva i pravnih subjekata iz djelokruga Odjela, te
predlaže i priprema dokumentacijsku osnovu za pravnu i drugu zaštitu ugovornih i
gospodarskih interesa Rav­nateljstva; predlaže i izvršava poslove vezane uz
intervenciju na tržištu robama iz robnim zaliha; obavlja poslove nadzora nad
radom pravnih osoba u pogledu primjene zakona i ugovornih obveza skladištenja i
čuvanja robnih zaliha, vrši kontrolu robnih zaliha i uvjetnosti njihovog
smještaja, poduzima mjere radi otklanjanja utvrđenih nedostataka odnosno
nepravilnosti, te predlaže plan kontrola i vodi Očevidnik obavljenih kontrola;
predlaže i, sudjeluje u izradi prijedloga i izvršava program u dijelu koji se
odnosi na investicijsko i tekuće održavanje objekata, skladišne, informatičke i
druge opreme u vlasništvu Ravnateljstva; predlaže i provodi najracionalniji
način uporabe iste; brine se o osiguranju i svim mjerama zaštite objekata,
opreme i automobila; sudjeluje u izradi programa tehničkog praćenja ukupne
imovine Ravnateljstva; predlaže i izvršava plan nabave i prodaje i obnavljanje
skladišne, informatičke i druge opreme; vrši prikupljanje, obradu i predlaže
izbor najpovoljnijih ponuđača za kupnju, prodaju i održavanje objekata, opreme i
drugih sredstava; predlaže i provodi vrste i način evidencije iz djelokruga;
daje prijedloge za tehnička i tehnološka poboljšanja u korištenju i raspolaganju
sa imovinom Ravnateljstva; vodi odgovarajuće evidencije o robnim zalihama; daje
prijedloge za tehnološka i racionalna poboljšanja koja se odnose na poslovanje
sa robnim zalihama; obavlja i druge poslove po nalogu pomoćnika ministra –
ravnatelja.

***8.2. Odjel za financijsko-računovodstvene i analitičko-planske poslove***
Članak 69.

Odjel za financijsko-računovodstvene i analitičko-planske poslove obavlja
upravne i druge stručne poslove u svezi: sudjelovanja u izradi programa stalnih
robnih zaliha i godišnjeg programa stalnih robnih zaliha s
materijalno-financijskog aspekta; izrađuje program sredstava stalnih robnih
zaliha, te obavlja kontrolu usklađenosti elemenata programa s
financijsko-računovodstvenim propisima; prati izvršavanje i realizaciju
financijskog plana, priprema nacrte propisa odnosno dokumenata u dijelu
financija i računovodstva, vodi financijsko-knjigovodstvene evidencije i druge
odgovarajuće evidencije s područja robnih zaliha; izrađuje
financijsko-računovodstvene dokumente, obavlja kontiranje poslovnih događaja,
utvrđuje rezultate poslovanja i raspoređuje ostvarena sredstva godišnjim
obračunom; prati promjene i stanje stalnih i tržišnih robnih zaliha te daje
analitičke pokazatelje i prijedloge mjera, analizira ostvarivanje,
raspoređivanje sredstava za formiranje robnih zaliha, priprema kalkulativne
elemente u postupku kupovine i prodaje robnih zaliha te u svezi uskladištenja,
obnavljanja i čuvanja stalnih robnih zaliha.

***8.3. Odjel pravnih poslova***
Članak 70.

Odjel pravnih poslova obavlja stručnu obradu svih pravnih dokumenata u svezi
poslovanja sa državnim robnim zalihama; pravno uobličava ugovorne i druge
odnose, ostvaruje suradnju s Državnim odvjetništvom Republike Hrvatske u
postupku zaštite interesa Ravnateljstva u sporovima pred sudovima, organizira
poslove u svezi osiguravanja imovine Ravnateljstva, priprema sjednice za robne
zalihe; organizira i provodi poslove evidencije i distribucije pošte, arhivske
poslove za potrebe Ravnateljstva, tajničke poslove, poslove dostave i otpreme
pošte, poslove prijepisa i umnožavanja; obavlja i ostale pravne i opće poslove.

9. UPRAVA ZA RAD I TRŽIŠTE RADA

Članak 71.

Uprava za rad i tržište rada obavlja upravne i druge stručne poslove koji se
odnose na radne odnose, tržište rada i zapošljavanje, kolektivne ugovore i
udruge, aktivnosti za promicanje trostrane suradnje socijalnih partnera,
korištenje i sudjelovanje u pretpristupnim projektima, usklađivanje hrvatskog
zakonodavstva s pravnom stečevinom EU i to: normativno uređivanje radnih odnosa,
tržišta rada i zapošljavanja, praćenje aktivne politike zapošljavanja, praćenje
ravnopravnosti u području zapošljavanja i rada, praćenje aktivne politike
zapošljavanja, praćenje ravnopravnosti u području zapošljavanja i rada, praćenje
ostvarivanja prava za vrijeme nezaposlenosti, izrada pravnih tumačenja glede
primjene propisa s područja tržišta rada i zapošljavanja, upravno postupanje u
vezi primjene propisa tržišta rada i zapošljavanja, pružanje stručne pomoći
tijelima, poslodavcima, radnicima i nezaposlenim osobama, te promicanje
trostrane suradnje socijalnih partnera, registracija udruga, evidencija i
praćenje kolektivnih ugovora, promicanje kolektivnog pregovaranja i pružanje
stručne pomoći sindikatima i udrugama poslodavaca, provođenje međunarodnih
ugovora na području rada i zapošljavanja, praćenje međunarodnih propisa na
području rada i tržišta rada, sudjelovanje u postupku sklapanja višestranih
međunarodnih ugovora na području rada i zapošljavanja, provođenje aktivne
politike s područja zaštite na radu.
U Upravi za rad i tržište rada ustrojavaju se:
9.1. Odjel radnog prava
9.2. Odjel za tržište rada i zapošljavanje
9.3. Odjel za europske integracije i upravljanje projektima
9.4. Odjel zaštite na radu.

***9.1. Odjel radnog prava***
Članak 72.

Odjel radnog prava obavlja sljedeće poslove: poslovi vezane uz normativno
uređivanje radnih odnosa, praćenje sudske prakse s područja radnih odnosa,
praćenje ostvarivanja prava iz radnih odnosa, izrada pravnih tumačenja glede
primjene radno-pravnih propisa, upravno postupanje u vezi primjene radno-pravnih
propisa, pružanje stručne pomoći tijelima, trgovačkim društvima i radnicima, te
promicanje trostrane suradnje socijalnih partnera, registracija udruga,
evidencija i praćenje kolektivnih ugovora, promicanje kolektivnog pregovaranja i
pružanje stručne pomoći sindikatima i udrugama poslodavaca, izrada izvješća,
studija i analiza o primjeni propisa i položaju radnika, te praćenje domaćih i
stranih propisa na području rada, te drugi poslovi koje odredi ministar.
U Odjelu radnog prava ustrojavaju se:
9.1.1. Odsjek radnog prava
9.1.2. Odsjek za socijalno partnerstvo, kolektivne ugovore i udruge.

*9.1.1. Odsjek radnog prava*
Članak 73.

Odsjek radnog prava obavlja sljedeće poslove: normativno uređivanje radnih
odnosa, praćenje sudske prakse s područja rad­nih odnosa, praćenje ostvarivanja
prava iz radnih odnosa, izrada pravnih tumačenja glede primjene radno-pravnih
propisa, upravno postupanje u vezi primjene radno-pravnih propisa, pružanje
struč­ne pomoći tijelima, trgovačkim društvima i radnicima, praćenje domaćih i
stranih propisa na području rada, te druge poslove koje odredi ministar.

*9.1.2. Odsjek za socijalno partnerstvo, kolektivne ugovore i udruge*
Članak 74.

Odsjek za socijalno partnerstvo, kolektivne ugovore i udruge obavlja slijedeće
poslove: promicanje trostrane suradnje socijalnih partnera, registracija udruga,
evidencija i praćenje kolektivnih ugovora, promicanje kolektivnog pregovaranja i
pružanje stručne pomoći sindikatima i udrugama poslodavaca, vođenje statistike s
područja tržišta rada, te druge poslove koje odredi ministar.
Odsjek kao kontaktna točka za suradnju neophodnu za ostvarivanje
transnacionalnog pružanja usluga obavlja poslove: davanje informacija stranim
poslodavcima i radnicima i drugim zainteresiranim subjektima o pitanjima iz
svoje nadležnosti, osobito o važećem radnopravnom zakonodavstvu primjenjivom u
slučaju transnacionalnog pružanja usluga, o opsegu i sadržaju minimuma
zajamčenih prava i uvjeta zapošljavanja stranih radnika koji se u okviru
transnacionalnog pružanja usluga raspoređuju na rad u Republiku Hrvatsku, te
poslove pružanja informacija i na drugi način, kao što su upućivanje na
sindikate, udruge poslodavaca ili druga nadležna tijela nadležna za provedbu
ostalih propisa primjenjivih na strane radnike, različite posrednike, relevantne
zakonske odredbe, administrativnu suradnju s istovrsnim tijelima u drugim
državama u pitanjima iz svoje nadležnosti, odnosno prosljeđivanje takvih
zahtjeva, pitanja, informacija ili molbi za suradnju drugim nadležnim tijelima,
suradnja s drugim tijelima nadležnim za praćenje i nadzor uvjeta zapošljavanja i
ostvarivanje zajamčenih prava stranih radnika koji su raspoređeni na rad u
Republici Hrvatskoj u okviru transnacionalnog pružanja usluga, moguće slučajeve
nezakonitih transnacionalnih djelatnosti i ilegalnog zapošljavanja, socijalnu
sigurnost i općenito provedbu ostalih propisa primjenljivih na strane radnike,
donošenje mjera potrebnih za opću dostupnost osnovnih podataka o uvjetima
zapošljavanja.

***9.2. Odjel za tržište rada i zapošljavanje***
Članak 75.

U Odjelu za tržište rada i zapošljavanje obavljaju se sljedeći poslovi:
normativno uređivanje tržišta rada i zapošljavanja, praćenje aktivne politike
zapošljavanja, praćenje ravnopravnosti u području zapošljavanja i rada
(uključujući posebna prava osoba s invaliditetom), praćenje ostvarivanja prava
za vrijeme nezaposlenosti, izrada pravnih tumačenja glede primjene propisa s
područja tržišta rada i zapošljavanja, upravno postupanje u vezi primjene
propisa tržišta rada i zapošljavanja, pružanje stručne pomoći tijelima,
poslodavcima, radnicima i nezaposlenim osobama, sudjelovanje u postupku
sklapanja višestranih međunarodnih ugovora na području zapošljavanja i
detaširanja radnika, te praćenje istih, upravni i drugi stručni poslovi vezani
uz sudjelovanje u radu međunarodnih organizacija i europskih integracija na
području rada i socijalne sigurnosti, praćenje međunarodnih propisa na području
rada i tržišta rada, sudjelovanje u postupku sklapanja višestranih međunarodnih
ugovora na području rada i zapošljavanja, ispitivanje usklađenosti radno prav­nog
zakonodavstva Republike Hrvatske s višestranim ugovorima i propisima europskih
integracija, sudjelovanje u izradi propisa na području rada i tržišta rada,
izrada izvješća po višestranim međunarodnim ugovorima s područja rada i
socijalne sigurnosti, suradnja s međunarodnim organizacijama, provođenje
upravnog nadzora na području tržišta rada i zapošljavanja (Hrvatski zavod za
zapošljavanje, ustanove za profesionalnu rehabilitaciju, Fond za razvoj i
zapošljavanje), drugostupanjsko rješavanje temeljem Zakona o osiguranju
radničkih potraživanja u slučaju stečaja poslodavca, te drugi poslovi koje
odredi ministar.
U Odjelu za tržište rada i zapošljavanje ustrojavaju se:
9.2.1. Odsjek za tržište rada i zapošljavanje
9.2.2. Odsjek za upravno pravne poslove.

*9.2.1. Odsjek za tržište rada i zapošljavanje*
Članak 76.

U Odsjeku za tržište rada i zapošljavanje obavljaju se sljedeći poslovi:
normativno uređivanje tržišta rada i zapošljavanja, praćenje aktivne politike
zapošljavanja, praćenje ravnopravnosti u području zapošljavanja i rada
(uključujući posebna prava osoba s invaliditetom), praćenje ostvarivanja prava
za vrijeme nezaposlenosti, izrada pravnih tumačenja glede primjene propisa s
područja tržišta rada i zapošljavanja, upravno postupanje u vezi primjene
propisa tržišta rada i zapošljavanja, pružanje stručne pomoći tijelima,
poslodavcima, radnicima i nezaposlenim osobama, sudjelovanje u postupku
sklapanja višestranih međunarodnih ugovora na području zapošljavanja i
detaširanja radnika, te praćenje istih, upravni i drugi stručni poslovi vezani
uz sudjelovanje u radu međunarodnih organizacija i europskih integracija na
području rada i socijalne sigurnosti, praćenje međunarodnih propisa na području
rada i tržišta rada, sudjelovanje u postupku sklapanja višestranih međunarodnih
ugovora na području rada i zapošljavanja, ispitivanje usklađenosti radno prav­nog
zakonodavstva Republike Hrvatske s višestranim ugovorima i propisima europskih
integracija, sudjelovanje u izradi propisa na području rada i tržišta rada,
izrada izvješća po višestranim međunarodnim ugovorima s područja rada i
socijalne sigurnosti, surad­nja s međunarodnim organizacijama te drugi poslovi
koje odredi ministar.

*9.2.2. Odsjek za upravno pravne poslove*
Članak 77.

U Odsjeku za upravno pravne poslove obavljaju se sljedeći poslovi: provođenje
upravnog nadzora na području tržišta rada i zapošljavanja (Hrvatski zavod za
zapošljavanje, ustanove za profesionalnu rehabilitaciju, Fond za razvoj i
zapošljavanje), drugostupanjsko rješavanje temeljem Zakona o osiguranju
radničkih potraživanja u slučaju stečaja poslodavca, te drugi poslovi koje
odredi ministar.

*9.3. Odjel za europske integracije i upravljanje projektima*
Članak 78.

U Odjelu za europske integracije i upravljanje projektima obavljaju se upravni i
drugi stručni poslovi vezani za sudjelovanje u radu međunarodnih organizacija i
europskih integracija na području rada, tržišta rada i socijalne sigurnosti,
praćenje međunarodnih propisa na području rada i tržišta rada, sudjelovanje u
postupku sklapanja višestranih međunarodnih ugovora na području rada i
zapošljavanja, ispitivanje usklađenosti radno pravnog zakonodavstva Republike
Hrvatske s višestranim međunarodnim ugovorima i propisima EU, sudjelovanje u
izradi propisa na području rada i tržišta rada, izrada izvješća po višestranim
međunarodnim ugovorima s područja rada i socijalne sigurnosti, suradnja s
međunarodnim organizacijama, te drugi poslovi koje odredi ministar.
Odjel za europske integracije i upravljanje projektima obavlja stručne,
administrativne i upravno pravne poslove koji se odnose na pripremu, planiranje,
provedbu, financiranje i vrednovanje tekućih, godišnjih i višegodišnjih planova
i programa rada. Odjel surađuje s ostalim sudionicima i čimbenicima u planiranju
i provedbi EU programa pomoći i projekata. Odjel prati i analizira tijek i
dinamiku realizacije EU programa Europske unije koji se provode u Republici
Hrvatskoj. Odjel je zadužen za pripremu, provedbu, financiranje, nadzor i
procjenu rezultata svih programa EU koji se odnose na projekte u području
razvoja ljudskih potencijala. Odjel vodi evidenciju i obradu projekata, priprema
potrebna izvješća i informacije; organizira informatičku podršku i arhiviranje
dokumentacije, te obavlja i druge poslove i zadatke koje odredi ministar.
Odjel surađuje s voditeljima programa u Ministarstvu i tijelima državne uprave u
pripremi prijedloga i provedbi konkretnih programa i projekata pretpristupne
pomoći u skladu s propisima i pravilima Europske zajednice; prethodno razmatra
tekstove financijskih sporazuma i sažetke projekata; priprema i provodi
natječaje, te sklapa ugovore o nabavi usluga, robe i radova; po potrebi
organizira obrazovanje u svezi s pripremom i provedbom projekata.
U Odjelu za europske integracije i upravljanje projektima ustrojavaju se:
9.3.1. Odsjek za europske integracije
9.3.2. Odsjek za upravljanje projektima.

*9.3.1. Odsjek za europske integracije*
Članak 79.

Odsjek za europske integracije obavlja upravne i druge stručne poslove vezane za
sudjelovanje u radu međunarodnih organizacija i europskih integracija na
području rada, tržišta rada i socijalne sigurnosti, prati međunarodne propise iz
područja rada i tržišta rada, sudjeluje u postupku sklapanja višestranih
međunarodnih ugovora na području rada i zapošljavanja, ispituje usklađenost
radno pravnog zakonodavstva Republike Hrvatske s višestranim međunarodnim
ugovorima i propisima EU, sudjeluje u izradi propisa na području rada i tržišta
rada, te izrađuje izvješća po višestranim međunarodnim ugovorima s područja rada
i socijalne sigurnosti, surađuje s međunarodnim organizacijama, te obavlja druge
poslove koje odredi ministar.

*9.3.2. Odsjek za upravljanje projektima*
Članak 80.

Odsjek za upravljanje projektima obavlja stručne, administrativne i
upravno-pravne poslove koji se odnose na pripremu i planiranje godišnjih i
višegodišnjih planova i programa rada. U suradnji s upravama Ministarstva,
drugim resornim ministarstvima i institucijama, lokalnom upravom i samoupravom,
te drugim stručnjacima iz područja upravljanja ljudskim potencijalima, radnog
prava, zapošljavanja, promicanja socijalnog dijaloga i tržišta rada, priprema
dokumentaciju za korištenje IPA programa EU. Odsjek priprema i izrađuje podloge
i prijedloge za pojedine projekte u okviru proved­be Operativnih programa,
izrađuje potrebne podloge za pripremu javnih natječaja za provedbu EU programa,
priprema izvješća i planove, pruža informatičku podršku i obradu.
Odsjek za upravljanje projektima obavljat će sve aktivnosti upravljačkog tijela,
kao i aktivnosti međuministarskog koordinacijskog tijela koje će se uspostaviti
za IV komponentu IPA-e - Razvoj ljudskih potencijala.
Odsjek za upravljanje projektima priprema kriterije i metodologiju za odabir
odgovarajućih projekata za financiranje, te organizira provedbu projekata u
okviru IPA-e, priprema procedure i dokumente, te izrađuje potrebne obrasce za
provedbu projekata, prethodno razmatra tekstove financijskih sporazuma i
prijedloga projekata, priprema i provodi natječaje, sklapa ugovore o nabavi
usluga i robe, upravlja sustavom za financijsko praćenje provedbe projekata i
tijekova financijskih sredstava, prati i izvješćuje o istome, analizira i
vrednuje učinkovitost godišnjih i višegodišnjih planova rada, te obavlja druge
poslove koje odredi ministar.

***9.4. Odjel zaštite na radu***
Članak 81.

U Odjelu zaštite na radu obavljaju se upravni i stručni poslovi vezani uz
aktivnu politiku zaštite na radu i to: stvaranje sustava za praćenje stanja
zaštite na radu, a naročito glede broja i vrsta ozljeda na radu i profesionalnih
bolesti, istraživanje rizika glede ozljeda na radu i profesionalnih bolesti,
utvrđivanje kriterija i postupaka u svezi s organizacijom rada prilagođenom
radnicima, davanje prijed­loga glede unapređenja zaštite na radu, izrada
stručnih podloga za ministra na područjima za koja je ovlašten, naročito pri
izradi propisa i suradnji na europskoj razini, suradnja s međunarodnim i
nacionalnim organizacijama i ustanovama za zaštitu na radu te praćenje stranih
propisa s područja zaštite na radu, suradnja pri izradi hrvatskih normi iz
zaštite na radu, izrada programa namijenjenih stručnjacima zaštite na radu,
poslodavcima i njihovim ovlaštenicima te sudjelovanje u provjeri njihovog
znanja, pružanje stručne pomoći udruženjima poslodavaca, sindikatima, ustanovama
i trgovačkim društvima i fizičkim osobama ovlaštenima za obavljanje poslova
zaštite na radu kao i tijelima uprave glede podataka iz svog djelokruga, te
drugi poslovi koje odredi ministar.

10. UPRAVA ZA MIROVINSKO OSIGURANJE

Članak 82.

U Upravi za mirovinsko osiguranje obavljaju se upravni i drugi po­slovi koji se
odnose na sustav mirovinskog osiguranja i to: normativno uređenje mirovinskog
sustava - izrada novih, te izmjena i dopuna važećih zakona i drugih propisa o
mirovinskom osiguranju; nadzor nad zakonitošću rada i općih akata Hrvatskog
zavoda za mirovinsko osiguranje, te zakonitošću rada vještaka, viših vještaka i
stručnog povjerenstva za reviziju, koji obavljaju medicinsko vještačenje u
mirovinskom osiguranju; razmatranje izvješća o radu Hrvatske agencije za nadzor
financijskih usluga; predlaganje mjera za otklanjanje uočenih nedostataka i
poboljšanje stanja u mirovinskom osiguranju; analiza ekonomsko-financijskih
odnosa i praćenje politike razvitka i unapređivanja mirovinskog osiguranja;
predlaganje mjera za unapređivanje prava osiguranika i korisnika mirovine;
izrada stručnih mišljenja i objašnjenja o provedbi propisa mirovinskog
osiguranja; praćenje stanja unutar obveznog i dobrovoljnog mirovinskog
osiguranja na temelju individualne kapitalizirane štednje. Sudjelovanje u izradi
međudržavnih ugovora o socijalnom osiguranju, te u pregovorima o sklapanju tih
ugovora; izrada prijedloga zakona o potvrđivanju zaključenih ugovora; praćenje
usklađivanja provedbe međudržavnih ugovora o socijalnom osiguranju i u vezi s
tim koordiniranje nacionalnih djelovanja; korespondencija s nadležnim tijelima
država s kojima se primjenjuju ugovori o socijalnom osiguranju; sudjelovanje u
radu tijela međunarodnih organizacija i europskih integracija, te u radu
regionalnih inicijativa u projektima vezanim za socijalnu sigurnost; praćenje
međunarodnih propisa, stručne literature i prakse na području socijalnog
osiguranja; izrada izvješća o usklađenosti hrvatskog zakonodavstva s propisima
Europske unije na području socijalnog osiguranja; izrada izvješća i mišljenja o
primjeni zaključenih međudržavnih ugovora o socijalnom osiguranju, te pružanje
stručne pomoći u svezi njihove primjene; suradnja s drugim tijelima državne
uprave u provedbi međudržavnih ugovora o socijalnom osiguranju; nadzor nad
primjenom i davanje tumačenja o primjeni međudržavnih ugovora o socijalnom
osiguranju, te drugi poslovi koje odredi ministar.
U Upravi za mirovinsko osiguranje ustrojava se:
10.1. Odjel za mirovinsko osiguranje
10.2. Odjel za bilateralnu suradnju na području socijalnog osiguranja.

***10.1. Odjel za mirovinsko osiguranje***
Članak 83.

U Odjelu za mirovinsko osiguranje obavljaju se poslovi: normativno uređivanje
mirovinskog sustava; nadzor nad zakonitošću rada i općih akata Hrvatskog zavoda
za mirovinsko osiguranje, te zakonitošću rada vještaka, viših vještaka i
stručnog povjerenstva za reviziju, koji obavljaju medicinsko vještačenje u
mirovinskom osiguranju; razmatranje izvješća o radu Hrvatske agencije za nadzor
financijskih usluga; predlaganje mjera za otklanjanje uočenih nedostataka i
poboljšanje stanja u mirovinskom sustavu; analiza ekonomsko-financijskih odnosa
i praćenje politike razvitka i unapređivanja mirovinskog osiguranja; predlaganje
mjera za unapređivanje prava osiguranika i korisnika mirovine; izrada stručnih
mišljenja i objašnjenja o provedbi propisa mirovinskog osiguranja; praćenje
stanja unutar obveznog i dobrovoljnog mirovinskog osiguranja na temelju
individualne kapitalizirane štednje, te drugi poslovi koje odredi ministar.

***10.2. Odjel za bilateralnu suradnju na području socijalnog osiguranja***
Članak 84.

U Odjelu za bilateralnu suradnju na području socijalnog osiguranja obavljaju se
poslovi: izrada međudržavnih ugovora o socijalnom osiguranju; sudjelovanje u
pregovorima o sklapanju ugovora; izrada prijedloga zakona o potvrđivanju
zaključenih ugovora; praćenje usklađivanja provedbe međudržavnih ugovora o
socijalnom osiguranju i u vezi s tim koordiniranje nacionalnih djelovanja;
korespondencija s nadležnim tijelima država s kojima se primjenjuju ugovori o
socijalnom osiguranju; sudjelovanje u radu tijela međunarodnih organizacija i
europskih integracija, te u radu regionalnih inicijativa u projektima vezanim za
socijalnu sigurnost; praćenje međunarodnih propisa, stručne literature i prakse
na području socijalnog osiguranja; izrada izvješća o usklađenosti hrvatskog
zakonodavstva s propisima Europske unije na području socijalnog osiguranja;
izrada izvješća i mišljenja o primjeni zaključenih međudržavnih ugovora o
socijalnom osiguranju, te pružanje stručne pomoći u svezi njihove primjene,
suradnja s drugim tijelima državne uprave u provedbi međudržavnih ugovora o
socijalnom osiguranju; nadzor nad primjenom i davanje tumačenja o primjeni
međudržavnih ugovora o socijalnom osiguranju, te drugi poslovi koje odredi
ministar.

11. UPRAVA ZA MALA I SREDNJA TRGOVAČKA DRUŠTVA I ZADRUGE

Članak 85.

Uprava za mala i srednja trgovačka društva i zadruge prati stanje u području
poduzetništva u malom i srednjem gospodarstvu te zadrugarstvu, s ciljem
prepoznavanja i otklanjanja prepreka za brži razvoj poduzetništva, predlaže,
provodi i koordinira mjere i aktivnosti za sustavni razvoj poduzetništva kroz
promidžbu, izobrazbu, informiranje, stručnu pomoć, formiranje i dodjelu
poticajnih kreditnih sredstava, izgradnju institucionalne podrške, primjenu
inovacija i usklađivanje pravnih propisa; potiče međusobno povezivanje subjekata
malog gospodarstva te njihovo povezivanje s velikim gospodarskim subjektima;
prati djelovanje i predlaže usklađivanje instrumenata gospodarskog sustava;
osmišljava mjere gospodarske politike i analizira njihov utjecaj na razvoj i
poslovanje malog gospodarstva, a posebno malih i srednjih trgovačkih društava i
zadruga; predlaže i organizira stručno usavršavanje poduzetnika, prati podatke o
malom gospodarstvu i trendove njegova razvoja; obavlja stručne poslove koji se
odnose na prilagodbu propisa propisima Europske unije; predlaže i provodi mjere
za poticanje međunarodne suradnje, izvoza i ulaganja u subjek­te maloga
gospodarstva; surađuje s drugim tijelima državne uprave, jedinicama lokalne i
područne (regionalne) samouprave, stručnim i znanstvenim institucijama te
predstavnicima poduzetnika u svezi s pripremama i provedbom poticajnih mjera i
aktivnosti te obavlja i druge poslove iz svoga djelokruga.
Uprava za mala i srednja trgovačka društva i zadruge izrađuje nacrte prijedloga
zakona i prijedloge drugih propisa iz nadležnosti Uprave, daje stručna mišljenja
i objašnjenja u svezi s primjenom i provedbom zakona i drugih propisa; prati i
predlaže izmjene propisa, priprema izradu i izrađuje nacrte prijedloga
međudržavnih ugovora iz nadležnosti Uprave; vodi upravni postupak i upravni
nadzor u upravnim stvarima iz nadležnosti Uprave ako ti poslovi ili dio tih
poslova zakonom, drugim propisom ili ovom Uredbom nisu stavljeni u nadležnost
druge unutarnje ustrojstvene jedinice ili uprav­ne organizacije u sastavu
Ministarstva; prati primjenu i osigurava izvršenje zakona i drugih propisa.
U Upravi za mala i srednja trgovačka društva i zadruge ustrojavaju se:
11.1. Odjel za razvoj i potpore poduzetništvu
11.2. Odjel za stručne programe
11.3. Odjel za zadruge.

***11.1. Odjel za razvoj i potpore poduzetništvu***
Članak 86.

Odjel za razvoj i potpore poduzetništvu predlaže mjere i aktiv­nosti za
osiguranje ravnomjernog razvoja poduzetništva u Republici Hrvatskoj; nadzire
provedbu Zakona o poticanju razvoja malog gospodarstva i ostalih provedbenih
akata iz tog područja; surađuje s drugim tijelima državne uprave i institucijama
vezanim uz poticanje poduzetništva, a sukladno Zakonu o poticanju malog
gospodarstva; aktivno se uključuje u razvoj infrastrukture u funkciji
institucionalne podrške stvaranja pozitivnog okruženja za rast i razvoj
poduzetništva; potiče izobrazbu, posebno cjeloživotno učenje za poduzetništvo u
cilju stvaranja konkurentnog poduzetništva za EU; koordinira aktivnosti
povezivanja poduzetnika; prati programe nositelja provedbe Programa razvoja
malog gospodarstva, te ih usklađivuje s Programom razvoja poduzetništva na
razini Republike Hrvatske; predlaže i organizira promidžbene aktivnosti malog
gospodarstva, sudjeluje u izradi nacrta prijedloga zakona i drugih propisa koji
su važni za razvoj poduzetništva; sustavno prati, analizira i izvješćuje
nadležna tijela o rezultatima provedbe mjera poticaja poduzetništva, predlaže
mjere financiranja i restrukturiranja subjekata malog gospodarstva; koordinira i
sudjeluje u Povjerenstvima za dodjelu potpora; usko surađuje s Agencijom za
zaštitu tržišnog natjecanja u svezi potpora, sudjeluje u aktivnostima vezanim za
međunarodne ugovore Republike Hrvatske vezane uz područje malog gospodarstva,
sudjeluje u radu na pripremnim dokumentima vezanim za pregovore s EU, pripreme
EU povelje za malo gospodarstvo; ostale stručne poslove vezane uz prilagodbu
nacionalnog zakonodavstva iz područja poduzetništva sa zakonodavstvom EU;
nadzire namjensko trošenje sredstava potpora; priprema i prati izvršenje
državnog proračuna u okviru djelokruga Odjela; predlaže nove mjere poticanja
poduzetništva; sudjeluje u radu Hrvatske agencije za malo gospodarstvo (HAMAG);
uključuje se u aktivnosti poticanja poduzetništva u ostalim tijelima državne
uprave; usko surađuje s poslovnim bankama i ostalim institucijama u cilju
povoljnog financiranja poduzetništva, te obavlja i druge poslove iz svog
djelokruga.
Za obavljanje poslova Odjela za razvoj i potpore poduzetništvu, ustrojavaju se
sljedeći odsjeci:
11.1.1. Odsjek za izradu i provedbu projekata
11.1.2. Odsjek za analize.

*11.1.1. Odsjek za izradu i provedbu projekata*
Članak 87.

Odsjek za izradu i provedbu projekata prati stanje u poduzet­ništvu subjekata
malog gospodarstva; predlaže, izrađuje i provodi projekte poticaja; razvija
različite oblike podrške malom gospodarstvu na temelju strateških dokumenata
Republike Hrvatske o razvoju malog gospodarstva; ostvaruje kontakte s
međunarodnim organizacijama i predlaže unapređenje mjera poticaja; prati rad
udruga poduzetnika; organizira savjetovanja o poduzetništvu, sudjeluje na
seminarima i konferencijama o poduzetništvu; surađuje s nadležnim tijelima za
izobrazbu poduzetnika; predlaže i provodi mjere izobraz­be i cjeloživotnog
učenja za poduzetništvo; prati propise vezane uz dodjelu potpora, izrađuje
izvješća o realizaciji projekata i dostavlja ih nadležnim tijelima u
Ministarstvu; daje stručna mišljenja u svezi potpora i projekata; izrađuje
potrebnu dokumentaciju za provedbu projekata; predlaže promjene trošenja
proračunskih aktivnosti: usko surađuje s ostalim ustrojstvenim jedinicama
Ministarstva, HAMAG-a i banaka; sudjeluje u aktivnostima za izradu dokumenata za
EU; aktivno se uključuje u realizaciju i provedbu projekata EU u dijelu
ekonomija, tržišno natjecanje, obrazovanje i sl.; radi ostale poslove iz
djelokruga Odsjeka.

*11.1.2. Odsjek za analize*
Članak 88.

Sustavno prati, analizira i izvješćuje o rezultatima provedbe mjera poticaja
sukladno Zakonu o poticanju razvoja malog gospodarstva; temeljem analitičkih
izvješća predlaže mjere poticaja za razvoj malog gospodarstva; prati programe
nositelja provedbe Programa razvoja malog gospodarstva; predlaže usklađivanje s
Programom razvoja poduzetništva na razini Repubilke Hrvatske; usko surađuje s
Agencijom za zaštitu tržišnog natjecanja u svezi potpora; sudjeluje u
aktivnostima vezanim za međunarodne ugovore Republike Hrvatske vezane uz
područje malog gospodarstva, sudjeluje u radu na pripremnim dokumentima vezanim
za pregovore s EU, pripreme EU povelje za malo gospodarstvo, sudjeluje u
pripremi i provedbi projekata predpristupnih programa EU; sudjeluje u pripremi i
prati izvršenje državnog proračuna u okviru djelokruga Odjela; sudjeluje u radu
Hrvatske agencije za malo gospodarstvo.

***11.2. Odjel za stručne programe***
Članak 89.

Odjel za stručne programe izrađuje stručne programe, programe tehničke naravi,
daje stručna mišljenja i usmjerava programe inovatora, radi na povezivanju
inovatora i poduzetnika, daje stručna mišljenja i ocjene vezano uz ocjene za
poticaje u proizvodnji; prati stanje te izrađuje analize i sastavlja izvješća o
stanju programa poticaja; obavlja stručne poslove u svezi s predlaganjem i
provedbom mjera za poticanje i povećanje ulaganja u subjekte maloga
gospodarstva; prati i analizira stanje na području poduzetništva; utvrđuje i
predlaže mjere i aktivnosti radi poticanja lokalnih programa razvoja maloga
gospodarstva i ulaganja u lokalne programe; predlaže mjere gospodarske politike
kojima se potiče ulaganje u subjekte maloga gospodarstva; predlaže mjere razvoja
i unapređenja poduzetništva kroz tehnološki razvoj, inovacija i njihove
komercijalizacije.

***11.3. Odjel za zadruge***
Članak 90.

Odjel za zadruge prati stanje u zadrugarstvu, predlaže i nadzire provođenje
mjera za razvoj zadruga i zadrugarstva; prati i analizira stanje u zadrugarstvu;
prati i nadzire provođenje zakona i pod zakonskih propisa kojima se uređuju
uvjeti i način poslovanja zadruga; predlaže mjere gospodarske politike za brži
razvoj zadrugarstva te skrbi o provođenju predloženih mjera; poduzima aktivnosti
za promidžbu zadrugarstva i poticanje organiziranog nastupa zadruga u zemlji i
inozemstvu; priprema nacrte prijedloga zakona i prijedloge drugih propisa iz
svoje nadležnosti; prati međunarodne propise iz područja zadrugarstva; predlaže
i prati stručnu izobrazbu zadrugara i zaposlenih; izrađuje naputke i daje
mišljenja u svezi s provođenjem zakonskih i pod zakonskih propisa iz svoga
djelokruga; surađuje s drugim tijelima državne uprave i Hrvatskim savezom
zadruga na rješavanju problema vezanih uz poslovanje zadruga; surađuje sa
znanstvenim i stručnim institutima te obavlja i druge poslove iz svoga
djelokruga.

12. UPRAVA ZA OBRT

Članak 91.

Uprava za obrt prati i analizira stanje u obrtništvu; prati provođenje zakona i
podzakonskih propisa koji uređuju uvjete i način poslovanja u obrtništvu;
predlaže mjere gospodarske politike za brži razvoj obrtništva te brine o
provođenju predloženih mjera; predlaže projekte i izvore njihovog financiranja;
poduzima odgovarajuće aktiv­nosti za promidžbu obrtništva i poticanje
organiziranog nastupa obrtnika u zemlji i inozemstvu; priprema nacrte prijedloga
zakona i prijedloge drugih propisa iz svoga djelokruga; prati međunarodne
propise iz područja obrtništva; vodi upravni postupak, upravni i stručni nadzor
u upravnim stvarima iz nadležnosti uprave ako ti poslovi ili dio poslova
zakonom, drugim propisom ili ovom Uredbom nisu stavljeni u nadležnost druge
unutarnje ustrojstvene jedinice ili upravne organizacije u sastavu Ministarstva;
vodi obrtni registar i koordinira poslove izdavanja obrtnica; skrbi o strukovnoj
izobrazbi za potrebe obrtništva, cjeloživotnom obrazovanju i usavršavanju;
izrađuje obrazovne programe za obrtnička zanimanja, programe cjeloživotnog
obrazovanja i usavršavanja; nadzire postupak izdavanja dozvola obrtnicima za
izvođenje praktičnog djela naukovanja; nadzire polaganje pomoćničkih ispita,
majstorskih ispita i ispita o stručnoj osposobljenosti; daje naputke i mišljenja
u svezi s provođenjem zakonskih i podzakonskih propisa iz svoga djelokruga;
surađuje s drugim tijelima državne uprave, te Hrvatskom obrtničkom komorom na
rješavanju problema vezanih uz poslovanje obrtnika i uz strukovnu izobrazbu;
surađuje sa stručnim i znanstvenim institucijama, te obavlja i druge poslove iz
svoga djelokruga.
U Upravi za obrt ustrojavaju se:
12.1. Odjel za obrtni registar
12.2. Odjel za strukovno obrazovanje i razvoj obrta.

***12.1. Odjel za obrtni registar***
Članak 92.

Odjel za obrtni registar koordinira poslove u svezi s upisom obrta u obrtni
registar i izdavanjem obrtnica, vodi brigu o uspostavi i funkcioniranju obrtnog
registra, o održavanju, razvoju i unapređivanju informacijskog i komunikacijskog
sustava obrtnog registra, te nadzire vođenje obrtnog registra u županijama.
Obavlja poslove vezane za komunikacijsko povezivanje postojećih baza podataka u
tijelima državne uprave i ostalim institucijama. Izrađuje naputke i daje
mišljenja u svezi s provođenjem zakonskih i podzakonskih propisa iz svoga
djelokruga. Pruža stručnu pomoć korisnicima u cilju pravilne uporabe aplikacije
i strojne opreme. Administrira aplikacije obrtnog registra i VPN-a u cilju
reguliranja pristupa sustavu i daljnjih ovlaštenja. Osigurava potrebne
intervencije servisnih službi. Obavlja dnevno kopiranje eksporta baze na
prenosivi medij; te osigurava potrebne intervencije servisnih službi. Vodi brigu
o sigurnosnom pohranjivanju svih podataka središnje baze podataka. Surađuje s
drugim tijelima državne uprave, te Hrvatskom obrtničkom komorom. Predlaže mjere
za unapređenje aplikacije za vođenje obrtnog registra. Sudjeluje u izradi nacrta
prijedloga zakona i prijed­loga drugih propisa koji uređuju uvjete i način
poslovanja obrtnika; prati provođenje zakona i podzakonskih propisa te predlaže
izmjene; prati međunarodne propise u području obrtništva te izrađuje nacrte
prijedloga međudržavnih ugovora iz nadležnosti Ministarstva; vodi upravni
postupak, upravni i stručni nadzor u upravnim stvarima, pruža stručnu pomoć
obrtnicima, te obavlja i druge poslove iz svoga djelokruga.
U sklopu Odjela za obrtni registar ustrojavaju se sljedeći odsjeci:
12.1.1. Odsjek za obrtni registar
12.1.2. Odsjek za upravno-pravne poslove.

*12.1.1. Odsjek za obrtni registar*
Članak 93.

Odsjek za obrtni registar koordinira poslove u svezi s upisom obrta u obrtni
registar i izdavanjem obrtnica, vodi brigu o uspostavi i funkcioniranju obrtnog
registra, o održavanju, razvoju i unapređivanju informacijskog i komunikacijskog
sustava obrtnog registra, te nadzire vođenje obrtnog registra u županijama.
Obavlja poslove vezane za komunikacijsko povezivanje postojećih baza podataka u
tijelima državne uprave i ostalim institucijama. Izrađuje naputke i daje
mišljenja u svezi s provođenjem zakonskih i pod zakonskih propisa iz svoga
djelokruga. Pruža stručnu pomoć korisnicima u cilju pravilne uporabe aplikacije
i strojne opreme. Administrira aplikacije obrtnog registra i VPN-a u cilju
reguliranja pristupa sustavu i daljnjih ovlaštenja. Osigurava potrebne
intervencije servisnih službi. Obavlja dnevno kopiranje eksporta baze na
prenosivi medij; te osigurava potrebne intervencije servisnih službi. Vodi brigu
o sigurnosnom pohranjivanju svih podataka središnje baze podataka. Surađuje s
drugim tijelima državne uprave, te Hrvatskom obrtnič­kom komorom. Predlaže mjere
za unapređenje aplikacije za vođenje obrtnog registra.

*12.1.2. Odsjek za upravno-pravne poslove*
Članak 94.

Odsjek za upravno-pravne poslove sudjeluje u izradi nacrta prijedloga zakona i
prijedloga drugih propisa koji uređuju uvjete i način poslovanja obrtnika; prati
provođenje zakona i pod zakonskih propisa te predlaže izmjene; prati međunarodne
propise u području obrtništva te izrađuje nacrte prijedloga međudržavnih ugovora
iz nadležnosti Ministarstva; vodi upravni postupak, upravni i stručni nadzor u
upravnim stvarima, pruža stručnu pomoć obrtnicima, te obavlja i druge poslove iz
svoga djelokruga.

***12.2. Odjel za strukovno obrazovanje i razvoj obrta***
Članak 95.

Odjel za strukovno obrazovanje i razvoj obrta prati postojeći sustav strukovnog
obrazovanja; poduzima mjere i aktivnosti za sustavni razvoj strukovnog
obrazovanja; sastavlja analize i izvješća te predlaže poticajne mjere; sudjeluje
u izradi nacrta prijedloga zakona te predlaže donošenje podzakonskih propisa u
dijelu koji se odnosi na strukovno obrazovanje i usavršavanje; izrađuje
metodologiju za izradu obrazovnih programa; predlaže donošenje programa strukov­nog
obrazovanja za stjecanje kvalifikacije za tržište rada za različita obrtnička
zanimanja, predlaže donošenje programa polaganja pomoćničkih, majstorskih ispita
i ispita o stručnoj osposobljenosti; predlaže programe cjeloživotnog obrazovanja
i usavršavanja obrtnika te vodi brigu o njihovom provođenju; izrađuje i provodi
poticajne programe za unapređenje strukovnog obrazovanja i usavršavanja
obrtnika; izrađuje naputke i daje mišljenja u svezi sa strukovnim obrazovanjem i
posebnim uvjetima za obavljanje obrta; surađuje s ostalim ustrojstvenim
jedinicama Ministarstva; surađuje s komorama, obrazovnim ustanovama, tijelima
državne uprave i institucijama; vodi upravni postupak, upravni nadzor u upravnim
stvarima iz nadležnosti Ministarstva posebice u dijelu ispunjavanja posebnih
uvjeta za obavljanje vezanih obrta, obavlja upravni i stručni nadzor nad
provođenjem majstorskih ispita i ispita o stručnoj osposobljenosti, obavlja
nadzor nad postupkom izdavanja dozvola obrtnicima za izvođenje praktičnog dijela
naukovanja; predlaže plan provođenja nadzora; sastavlja analize i izvješća o
provedenom nadzoru; prati namjensko korištenje sredstava iz poticajnih programa;
te obavlja i druge poslove iz svoga djelokruga.
U sklopu Odjela za strukovno obrazovanje i razvoj obrta ustrojavaju se sljedeći
odsjeci:
12.2.1. Odsjek za programe obrazovanja i nadzor
12.2.2. Odsjek za projekte i razvoj obrta.

*12.2.1. Odsjek za programe obrazovanja i nadzor*
Članak 96.

Odsjek za programe obrazovanja i nadzor prati postojeći sustav strukovnog
obrazovanja; poduzima mjere i aktivnosti za sustavni razvoj strukovnog
obrazovanja; sastavlja analize i izvješća te pred­laže poticajne mjere;
sudjeluje u izradi nacrta prijedloga zakona te predlaže donošenje podzakonskih
propisa u dijelu koji se odnosi na strukovno obrazovanje i usavršavanje;
izrađuje metodologiju za izradu obrazovnih programa; predlaže donošenje programa
strukovnog obrazovanja za stjecanje kvalifikacije za tržište rada za različita
obrtnička zanimanja, predlaže donošenje programa polaganja pomoćničkih,
majstorskih ispita i ispita o stručnoj osposobljenosti; predlaže programe
cjeloživotnog obrazovanja i usavršavanja obrtnika te vodi brigu o njihovom
provođenju; izrađuje i provodi poticajne programe za unapređenje strukovnog
obrazovanja i usavršavanja obrtnika; izrađuje naputke i daje mišljenja u svezi
sa strukovnim obrazovanjem i posebnim uvjetima za obavljanje obrta; surađuje s
ostalim ustrojstvenim jedinicama Ministarstva; surađuje s komorama, obrazovnim
ustanovama, tijelima državne uprave i institucijama; vodi upravni postupak,
upravni nadzor u upravnim stvarima iz nadležnosti Ministarstva posebice u dijelu
ispunjavanja posebnih uvjeta za obavljanje vezanih obrta, obavlja upravni i
stručni nadzor nad provođenjem majstorskih ispita i ispita o stručnoj
osposobljenosti, obavlja nadzor nad postupkom izdavanja dozvola obrtnicima za
izvođenje praktičnog dijela naukovanja; predlaže plan provođenja nadzora;
sastavlja analize i izvješća o provedenom nadzoru; prati namjensko korištenje
sredstava iz poticajnih programa; te obavlja i druge poslove iz svoga
djelokruga.

*12.2.2. Odsjek za projekte i razvoj obrta*
Članak 97.

Odsjek za projekte i razvoj obrta sastavlja analize i izvješća te predlaže
poticajne mjere; izrađuje i provodi poticajne programe za unapređenje strukovnog
obrazovanja i usavršavanja obrtnika; izrađuje naputke i daje mišljenja u svezi
sa obrazovanjem i posebnim uvjetima za obavljanje obrta; izrađuje naputke i daje
mišljenja u svezi sa strukovnim obrazovanjem i posebnim uvjetima za obavljanje
obrta; surađuje s ostalim ustrojstvenim jedinicama Ministarstva; surađuje s
komorama, obrazovnim ustanovama, tijelima državne uprave i institucijama; prati
namjensko korištenje sredstava iz poticajnih programa; te obavlja i druge
poslove iz svoga djelokruga.

13. ODJEL ZA UNUTARNJU REVIZIJU

Članak 98.

Odjel za unutarnju reviziju provodi unutarnju reviziju za cjelokupno
Ministarstvo, daje stručna mišljenja i ima savjetodavnu ulogu u cilju
poboljšanja poslovanja Ministarstva. Odjel procjenjuje sustave, procese i sustav
unutarnjih kontrola na temelju upravljanja rizicima; provodi unutarnje revizije
u skladu s najboljom strukov­nom praksom i standardima unutarnje revizije i
kodeksom strukovne etike unutarnjih revizora; testira, analizira i ocjenjuje sve
poslovne funkcije iz nadležnosti Ministarstva; provodi pojedinačne unutarnje
revizije i daje preporuke ministru u svrhu postizanja veće učinkovitosti i
djelotvornosti sustava; izrađuje strateške i operativne planove revizije,
obavlja posebne revizije na zahtjev ministra ili prema potrebi; obavlja reviziju
o korištenju sredstava Europske unije i drugih međunarodnih organizacija i
institucija; izrađuje izvješća o obavljenoj unutarnjoj reviziji koja podnosi
ministru, prati provedbu preporuka navedenih u izvješćima iz prethodno
obavljenih revizija, izrađuje periodična i godišnja izvješća o radu Odjela i
dostavlja ih nadležnim institucijama i osobama u skladu s važećim propisima,
surađuje s Upravom za harmonizaciju unutarnje revizije i financijske kontrole,
što uključuje i obvezu dostave strateških i godišnjih planova, te godišnjih
izvješća toj Upravi; prati i predlaže stalnu edukaciju unutarnjih revizora u
skladu s Međunarodnim standardima unutarnje revizije; procjenjuje praćenje
provedbe preporuka Državnog ureda za reviziju.

14. ODJEL ZA PRIPREMU I PROVEDBU PROGRAMA I PROJEKATA EUROPSKE UNIJE
(EUROPEANUNION – EU)

Članak 99.

Odjel za pripremu i provedbu programa i projekata Europske unije (European Union
– EU) u suradnji i koordinaciji rada s ostalim stručnim odjelima i tijelima,
obavlja stručne, administrativne i upravno-pravne i poslove koji se odnose na
pripremu, planiranje, provedbu, financiranje i vrednovanje tekućih, godišnjih i
višegodišnjih planova i programa rada; prikuplja, obrađuje i analizira stanje
potreba za aktivnostima iz djelokruga rada Ministarstva s jedinicama lokalne i
regionalne (područne) samouprave, njihovim tijelima, kao i s ostalim sudionicima
i čimbenicima u planiranju i provedbi programa pomoći EU i projekata, a napose s
resornim upravama Ministarstava čiji rad je srodan ili usko povezan s
djelokrugom rada Odjela; prati i analizira tijek i dinamiku realizacije programa
Europske unije koji se provode u Ministarstvu, u cilju promicanja gospodarske i
socijalne kohezije u Republici Hrvatskoj i ujednačavanja njenog gospodarskog
razvoja s Europskom unijom. Odjel je zadužen za pripremu, provedbu,
financiranje, nadzor i procjenu rezultata (evaluaciju, vrednovanje) programa EU
koji se odnose na projekte u području regionalnog razvoja, malog i srednjeg
poduzetništva i industrijske politike, u sklopu provedbe programa »Instrument
pretpristupne pomoći« (Instrument for Pre-Accession Assistance – IPA), za treću
komponenetu Regionalni razvoj – regionalna konkurent­nost, za koju je
Ministarstvo gospodarstva, rada i poduzetništva tijelo nadležno za upravljanje i
provedbu (sukladno Uredbi Vlade Republike Hrvatske od 7. veljače 2007. godine).
Odjel je također zadužen i za: pripremu sektorskih izvješća o provedbi, te za
podnošenje izvješća nacionalnom koordinatoru za program IPA i nacionalnom
dužnosniku za ovjeravanje; evidenciju i obradu projekata, priprema potrebna
izvješća i informacije; uspostavu, održavanje i nadogradnju odgovarajućeg
sustava pohrane dokumentacije, izvještavanja i informiranja; organizira
informatičku podršku i arhiviranje dokumentacije, poštivanje zahtjeva Europske
komisije vezanim uz informiranje o programu, te obavlja i druge poslove i
zadatke po nalogu nadređenih.
Odjel surađuje s voditeljima programa u Ministarstvu i tijelima državne uprave u
pripremi prijedloga i provedbi konkretnih projekata iz programa pretpristupne
pomoći IPA, u skladu s propisima i pravilima Europske zajednice; prethodno
razmatra tekstove financijskih sporazuma i sažetke projekata.
Za obavljanje poslova i zadataka u Odjelu za pripremu i proved­bu programa i
projekata Europske unije (European Union – EU) ustrojavaju se sljedeći odsjeci:
14.1. Odsjek za pripremu
14.2. Odsjek za provedbu
14.3. Odsjek za financiranje
14.4. Odsjek za praćenje i vrednovanje.

***14.1. Odsjek za pripremu***
Članak 100.

Odsjek za pripremu obavlja stručne, administrativne i uprav­no-pravne poslove
koji se odnose na pripremu i planiranje godiš­njih i višegodišnjih planova i
programa rada; prikuplja, obrađuje i analizira stanje potreba za unapređenje
razvoja gospodarstva, podizanja konkuretnosti Republike Hrvatske i predlaže
smjernice i mjere. U suradnji sa Upravama Ministarstva, drugim resornim
ministarstvima, lokalnom upravom i samoupravom, te poslovnom i akademskom
zajednicom priprema dokumentaciju za korištenje IPA programa Europske unije, te
priprema i izrađuje podloge i prijed­loge za pojedine projekte u okviru provedbe
Operativnih prgrama. Priprema informacije, planira i provodi potrebne aktivnosti
u cilju podizanja svjesnosti i širenja informacija o mogućnostima uključivanja
korisnika u projekte za korištenje IPA programa pomoći EU. Odjel priprema
kriterije i metodologiju za odabir i provedbu odgovarajućih projekata, te
izrađuje potrebne podloge za pripremu javnih natječaja za provedbu projekata.
Priprema izvješća i planove; organizira i pruža informatičku podršku i obradu,
organizira i provodi arhiviranje dokumentacije; obavlja i druge poslove i
zadatke po nalogu nadređenih.

***14.2. Odsjek za provedbu***
Članak 101.

Odsjek za provedbu priprema podloge i dokumentaciju za provedbu natječajnih
procedura i tehničku provedbu projekata u okviru IPA programa pomoći EU, a u
skladu sa donesenim Operativnim programom. Odsjek priprema procedure i dokumente
za uspješnu provedbu projekata, priprema provedbu natječajnih postupaka, i
potpisivanje ugovora, te osigurava provedbu odabranih projekata u skladu sa
propisima i zakonima Republike Hrvatske i u skladu s propisima i procedurama EU
za određene programe.

***14.3. Odsjek za financiranje***
Članak 102.

Odsjek za finaciranje prethodno razmatra tekstove financijskih sporazuma i
sažetke projekata; priprema i natječajne dokumentacije i podloge za ugovore o
nabavi usluga, robe i radova; upravlja sustavom za financijsko praćenje provedbe
projekata i tijekova financijskih sredstava, obavlja praćenje i izvještavanje.
Odsjek dostavlja informacije o odobrenim troškovima i primjenjenim postupcima
prema Nacionalnom fondu i nacionalnom dužnosniku za ovjeravanje.

***14.4. Odsjek za praćenje i vrednovanje***
Članak 103.

Odsjek za praćenje obavlja stručne, administrativne i upravno-pravne poslove
koji se odnose na suradnju i koordinaciju rada s ostalim stručnim odjelima
Ministarstva i ostalim sudionicima srodnih aktivnosti, a sve u cilju praćenja i
analize tijeka realizacije provedbe programa pomoći, EU. Odsjek obavlja
potvrđivanje da su troškovi pristigli na naplatu učinjeni u skladu s relevantnim
pravilima, da je roba dostavljena i usluge izvršene sukladno relevantnoj odluci,
te da su zahtjevi za plaćanjem korisnika valjani.
Odjel izrađuje potrebna izvješća i informacije; analizira izvršenje i
učinkovitost projekata, godišnjih i višegodišnjih planova rada; Odjel je zadužen
za uspostavu, održavanje i nadogradnju odgovarajućeg sustava pohrane
dokumentacije, izvještavanja i informiranja; te organizira informatičku podršku
i arhiviranje dokumentacije radi provođenja postupka revizije. Odjel je nadležan
za poštivanje zahtjeva Europske komisije vezanim uz informiranje o programu, te
obavlja i druge poslove i zadatke po nalogu nadređenih.

III. UPRAVLJANJE MINISTARSTVOM

Članak 104.

Ministar predstavlja Ministarstvo i upravlja njegovim radom.
Ovlašteni državni tajnik zamjenjuje ministra u slučaju njegovog izbivanja ili
spriječenosti te obavlja druge poslove koje mu povjeri ministar.
Radom upravnih organizacija u Ministarstvu upravljaju pomoć­nici ministra.
Radom Tajništva Ministarstva upravlja tajnik Ministarstva.
Na čelu odjela u ustrojstvenim jedinicama Ministarstva su načelnici.
Na čelu Kabineta ministra je tajnik Kabineta.
Na čelu odsjeka u odjelima je voditelj.

Članak 105.

Državni tajnik odgovoran je za svoj rad ministru i Vladi Republike Hrvatske.
Tajnik Ministarstva i pomoćnici ministra odgovorni su za svoj rad ministru.
Načelnici Odjela u sastavu tajništva Ministarstva odgovorni su za svoj rad
ministru i tajniku Ministarstva.
Načelnici Odjela u sastavu Uprava odgovorni su za svoj rad ministru i pomoćniku
ministra koji upravlja tom Upravom.

Članak 106.

Savjetodavno tijelo ministra je Kolegij ministra.
Kolegij ministra u širem sastavu obuhvaća: državne tajnike, pomoćnike ministra i
tajnika Ministarstva i tajnika Kabineta ministra.
Kolegij ministra u užem sastavu obuhvaća: državne tajnike, tajnika Ministarstva
i tajnika kabineta ministra.
Ostali službenici Ministarstva pozivaju se na sjednice Kolegija po potrebi.

IV. SLUŽBENICI I NAMJEŠTENICI MINISTARSTVA

Članak 107.

Poslove i zadatke iz djelokruga Ministarstva, ovisno o vrsti, složenosti,
stručnoj spremi i drugim uvjetima obavljaju službenici i namještenici,
raspoređeni na radna mjesta, sukladno propisima.
Okvirni broj potrebnih državnih službenika i namještenika za obavljanje poslova
iz nadležnosti Ministarstva određuje se u Tablici koja je sastavni dio ove
Uredbe i ne objavljuje se u »Narodnim novinama«.

V. SURADNJA S DRUGIM TIJELIMA DRŽAVNE UPRAVE TE S PRAVNIM OSOBAMA KOJE IMAJU
JAVNE OVLASTI

Članak 108.

Ministarstvo surađuje s drugim tijelima državne uprave, drugim pravnim osobama
koje imaju javne ovlasti u svezi s obavljanjem stručnih i upravnih poslova iz
djelokruga Ministarstva.
Ministarstvo surađuje i sa stručnim, znanstvenim i drugim ustanovama i
institucijama radi rješavanja pojedinih stručnih i upravnih pitanja iz
djelokruga Ministarstva.

Članak 109.

Za raspravljanja o pojedinim pitanjima iz djelokruga rada Ministarstva,
utvrđivanja nacrta propisa, davanja stručnih mišljenja i prijedloga o značajnim
pitanjima iz djelokruga Ministarstva ministar osniva stručne savjete, odnosno
radne grupe.
Aktom o osnivanju utvrđuje se djelokrug i način rada stručnog savjeta odnosno
radne grupe.

VI. PRIJELAZNE I ZAVRŠNE ODREDBE

Članak 110.

Pitanja od značaja za rad Ministarstva koja nisu uređena zakonom, Uredbom o
načelima za unutarnje ustrojstvo tijela državne uprave i ovom Uredbom, uredit će
se Pravilnikom o unutarnjem redu Ministarstva.
Pravilnikom iz stavka 1. ovoga članka utvrdit će se broj potrebnih državnih
službenika i namještenika s naznakom njihovih osnovnih poslova i zadataka,
stručnih uvjeta potrebnih za njihovo obavljanje, njihove ovlasti i odgovornosti,
te druga pitanja od značaja za rad Ministarstva.
Ministar gospodarstva, rada i poduzetništva će u roku od 30 dana od dana
stupanja na snagu ove Uredbe donijeti Pravilnik o unutarnjem redu Ministarstva,
uz prethodnu suglasnost Središnjeg državnog ureda za upravu Vlade Republike
Hrvatske.
Temeljem Pravilnika o unutarnjem redu Ministarstva ministar je dužan donijeti
rješenja o rasporedu službenika i namještenika u roku 30 dana.

Članak 111.

Danom stupanja na snagu ove Uredbe prestaje važiti Uredba o unutarnjem
ustrojstvu Ministarstva gospodarstva, rada i poduzetništva (»Narodne novine«,
broj 88/2005).

Članak 112.

Ova Uredba stupa na snagu danom objave u »Narodnim novinama«.

Klasa: 023-03/07-01/03
Urbroj: 5030114-07-1
Zagreb, 28. veljače 2007.

Potpredsjednica Vlade
i ministrica obitelji, branitelja i međugeneracijske
solidarnosti
**Jadranka Kosor, dipl. iur**., v. r.

Uredba, NN 24/2007-884
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)